Luka 18 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\n18 Kɛkɛ ni etsa nɔ egba amɛ nɔkwɛmɔnɔ* ko kɛtsɔɔ akɛ esa akɛ amɛsɔle daa ni amɛkaŋmɛɛ nibii ahe hu, 2 ekɛɛ akɛ: “Kojolɔ ko hi maŋ ko nɔ, esheee Nyɔŋmɔ gbeyei, ni ebuuu gbɔmɔ hu. 3 Yoo okulafo ko hu yɛ nakai maŋ lɛ mli, ni etee eŋɔɔ shii abɔ eyakɛɛ akɛ, ‘Kwɛmɔ ni oye jalɛ sane ohã mi yɛ mɔ ni mikɛyeɔ sane lɛ dɛŋ.’ 4 Anɔkwa, ekpɛlɛɛɛ aahu kɛyashi be ko, shi sɛɛ mli lɛ ekɛɛ yɛ eyiŋ akɛ, ‘Eyɛ mli akɛ misheee Nyɔŋmɔ gbeyei ni mibuuu gbɔmɔ moŋ, 5 shi akɛni yoo okulafo nɛɛ kã he eegba minaa hewɔ lɛ, makwɛ ni maye jalɛ sane mahã lɛ koni ekakã he eba miŋɔɔ ni ekɛ enibimɔ lɛ basu mitsui kɛyashi mimumɔ naa tã.’”* 6 Ni Nuŋtsɔ lɛ kɛɛ: “Nyɛboa nɔ ni kojolɔ ni ejeee jalɔ lɛ po kɛɛ lɛ toi! 7 Belɛ, yɛ anɔkwale mli lɛ, ani Nyɔŋmɔ yeŋ jalɛ sane ehãŋ emɛi ni ehala ni bolɔɔ tsɛɔ lɛ shwane kɛ nyɔɔŋ lɛ, be mli ni etoɔ etsui shi ehãa amɛ lɛ? 8 Miikɛɛ nyɛ akɛ, ebaaye jalɛ sane ehã amɛ oya. Fɛɛ sɛɛ lɛ, kɛ́ gbɔmɔ Bi lɛ ba lɛ, ani ebaaba ebana hemɔkɛyeli nɛɛ* yɛ shikpɔŋ lɛ nɔ lɛɛlɛŋ?” 9 Agbɛnɛ hu, egba nɔkwɛmɔnɔ* nɛɛ etsɔɔ mɛi komɛi ni ŋɔɔ amɛhiɛ amɛfɔ̃ɔ amɛ diɛŋtsɛ amɛjalɛ nɔ ni amɛbuɔ mɛi krokomɛi akɛ amɛjeee nɔ ko lɛ akɛ: 10 “Hii enyɔ kwɔ kɛtee sɔlemɔwe lɛ koni amɛyasɔle, mɔ kome lɛ Farisifonyo ji lɛ, ni mɔ kroko lɛ, toohelɔ ni. 11 Farisifonyo lɛ ho edamɔ shi ni ebɔi sɔlemɔ yɛ eyiŋ ewie nibii nɛɛ, ‘Oo Nyɔŋmɔ, miida bo shi akɛ mitamɔɔɔ mɛi krokomɛi lɛ—ojotswalɔi, mɛi ni ejaaa, gbalafitelɔi*—loo tamɔ toohelɔ nɛɛ po. 12 Mihiɔ ŋmaa shii enyɔ daa otsi; miŋɔɔ nibii fɛɛ ni mináa lɛ mlijaa nyɔŋma mihãa.’ 13 Shi toohelɔ lɛ damɔ sɛɛ shɔŋŋ, ni esumɔɔɔ akɛ eholeɔ ehiŋmɛii anɔ kɛyaa ŋwɛi po, shi etee nɔ egbala etsitsi mai ekɛɛ, ‘Oo Nyɔŋmɔ, duromɔ mi,* mi eshafeelɔ nɛɛ.’ 14 Miikɛɛ nyɛ akɛ, nuu nɛɛ kpeleke shi kɛtee eshĩa akɛ jalɔ fe nakai Farisifonyo lɛ. Ejaakɛ mɔ fɛɛ mɔ ni wóɔ ehe nɔ lɛ, abaaba lɛ shi, shi mɔ fɛɛ mɔ ni baa ehe shi lɛ, abaawó enɔ.” 15 Agbɛnɛ, mɛi kɛ amɛbifabii hu miiba eŋɔɔ koni etara amɛhe, shi be ni kaselɔi lɛ na enɛ lɛ, amɛbɔi amɛhiɛ kamɔ. 16 Shi Yesu tsɛ abifabii lɛ kɛba eŋɔɔ ekɛɛ: “Nyɛhãa gbekɛbii bibii lɛ abaa miŋɔɔ, ni nyɛkatsĩa amɛ gbɛ, ejaakɛ mɛi ni tamɔ nɛkɛ lɛ anɔ ji Nyɔŋmɔ Maŋtsɛyeli lɛ. 17 Lɛɛlɛŋ, miikɛɛ nyɛ akɛ, mɔ fɛɛ mɔ ni hereee Nyɔŋmɔ Maŋtsɛyeli lɛ tamɔ gbekɛ bibioo ko lɛ, eboteŋ mli kɔkɔɔkɔ.” 18 Ni nɔyelɔi lɛ ateŋ mɔ kome bi lɛ akɛ: “Tsɔɔlɔ Kpakpa, mɛni esa akɛ mafee koni maná naanɔ wala?” 19 Yesu kɛɛ lɛ akɛ: “Mɛni hewɔ otsɛɔ mi mɔ kpakpa? Mɔ ko mɔ ko bɛ ni ji mɔ kpakpa, akɛ ja mɔ kome pɛ, Nyɔŋmɔ. 20 Ole kitãi lɛ: ‘Kaafite gbãla,* kaagbe gbɔmɔ, kaaju, kaaye amale odase, wo otsɛ kɛ onyɛ.’” 21 Kɛkɛ ni ekɛɛ: “Miye enɛɛmɛi fɛɛ nɔ kɛjɛ migbekɛbiiashi.” 22 Be ni Yesu nu enɛ lɛ, ekɛɛ lɛ akɛ, “Eshwɛ bo nɔ kome lolo: Yaahɔ̃ɔ nii ni oyɔɔ lɛ fɛɛ ni ojara nɔ ni obaaná lɛ ohã ohiafoi, ni obaaná jwetri yɛ ŋwɛi; ni oba obatsɔ misɛɛnyiɛlɔ.” 23 Be ni enu enɛ lɛ, ewerɛ ho ehe waa, ejaakɛ niiatsɛ kpanaa ji lɛ. 24 Yesu kwɛ lɛ ni ekɛɛ: “Kwɛ bɔ ni ebaawa kɛhã mɛi ni yɔɔ shika lɛ akɛ amɛaabote Nyɔŋmɔ Maŋtsɛyeli lɛ mli! 25 Anɔkwa, ewaaa hãaa yoma akɛ eeetsɔ nikpɛɛ abui hiŋmɛi mli fe nɔ ni niiatsɛ aaabote Nyɔŋmɔ Maŋtsɛyeli lɛ mli.” 26 Mɛi ni nu enɛ lɛ kɛɛ: “Namɔ yiwala abaanyɛ ahere mɔ?” 27 Ekɛɛ akɛ: “Nibii ni gbɔmɛi nyɛŋ afee lɛ, Nyɔŋmɔ lɛ enyɛɔ efeɔ.” 28 Shi Petro kɛɛ: “Naa! Wɔshi wɔnibii ni wɔbanyiɛ osɛɛ.” 29 Ekɛɛ amɛ akɛ: “Lɛɛlɛŋ, miikɛɛ nyɛ akɛ, mɔ ko mɔ ko bɛ ni eshi shĩa loo ŋa loo nyɛmimɛi hii loo fɔlɔi loo bii yɛ Nyɔŋmɔ Maŋtsɛyeli lɛ hewɔ 30 ni enáŋ toi abɔ yɛ be nɛɛ mli, kɛ naanɔ wala hu yɛ shihilɛ gbɛjianɔtoo ni baaba lɛ* mli.” 31 Kɛkɛ ni etsɛ Mɛi Nyɔŋma kɛ Enyɔ lɛ kɛtee afã ni ekɛɛ amɛ akɛ: “Naa! Wɔmiikwɔ kɛmiiya Yerusalem, ni nibii fɛɛ ni atsɔ gbalɔi lɛ anɔ aŋma yɛ gbɔmɔ Bi lɛ he lɛ baaba mli.* 32 Akɛ nɔkwɛmɔnɔ lɛ, abaaŋɔ lɛ awo jeŋmajiaŋbii lɛ adɛŋ ni abaaye ehe fɛo, abaafee lɛ niseniianii ni abaafɛ̃ lajɔ̃ ashwie ehe. 33 Ni be ni amɛkɛ kpelebii eyi lɛ amɛtã lɛ, amɛbaagbe lɛ, shi gbi ni ji gbi etɛ lɛ nɔ lɛ, ebaate shi.” 34 Shi amɛnuuu nibii nɛɛ eko eko shishi, ejaakɛ akɛ wiemɔi nɛɛ etee amɛ, ni amɛnuuu nibii ni ewie lɛ ashishi. 35 Agbɛnɛ, be ni Yesu bɛŋkɛɔ Yeriko lɛ, nuu shwilafo ko ta gbɛ lɛ he eeba nii. 36 Akɛni enu akɛ asafoku ko miiho hewɔ lɛ, ebɔi nɔ ni enɛ tsɔɔ lɛ bimɔ. 37 Amɛbɔ lɛ amaniɛ akɛ: “Yesu, Nazarenyo lɛ miiho!” 38 Ni ebo ekɛɛ: “Yesu, David Bi, naa mi mɔbɔ!” 39 Ni mɛi ni nyiɛ hiɛ lɛ bɔi ehiɛkamɔ, ni amɛkɛɛ lɛ akɛ efee diŋŋ, shi etee nɔ ebolɔ waa fe tsutsu lɛ ekɛɛ: “David Bi, naa mi mɔbɔ!” 40 Ni Yesu wa damɔ shi ni efã akɛ akɛ nuu lɛ aba eŋɔɔ. Be ni nuu lɛ bɛŋkɛ Yesu lɛ, Yesu bi lɛ akɛ: 41 “Mɛni otaoɔ ni mafee mahã bo?” Ni ekɛɛ: “Nuŋtsɔ, hã mana nii ekoŋŋ.” 42 No hewɔ lɛ, Yesu kɛɛ lɛ akɛ: “Naa nii; ohemɔkɛyeli ehã ohe ewa bo.” 43 Ni amrɔ lɛ ena nii, ni ebɔi Yesu sɛɛnyiɛmɔ ni ewo Nyɔŋmɔ hiɛ nyam. Agbɛnɛ hu, be ni mɛi lɛ fɛɛ na enɛ lɛ, amɛjie Nyɔŋmɔ yi.\n^ Aloo “ni ebagbala mi mai kɛyashi minyɛɛɛ naa madamɔ dɔŋŋ.”\n^ Aloo “hemɔkɛyeli nɛɛ eko.” Sht. ŋm., “hemɔkɛyeli lɛ.”\n^ Aloo “naa mi mɔbɔ.”\n^ Aloo “ni abaagbe nibii fɛɛ . . . naa.”


Loofɔji ni Biblia lɛ Wie Amɛhe—Nɔ ni Wɔkaseɔ yɛ Loofɔji Ahe (Hiob 12:7-9)\nKANEMƆ YƐ Afrikaans Albania Amharic Arabic Armenia Armenia (West) Aymara Azerbaijani Azerbaijani (Cyrillic) Batak (Toba) Bicol Bislama Blɔfo Bulgaria Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatia Czech Denmark Drehu Dutch Efik Estonia Ewe Fiji Finland Fon French Ga Georgia Germany Greenland Guarani Gun Haitian Creole Hausa Hebri Hela Hiligaynon Hungary Iceland Igbo Iloko Indonesia Isoko Italia Japan Javanese Kabiye Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lingala Lithuania Luganda Lunda Luo Luvale Macedonia Malagasy Malta Mam Mambwe-Lungu Mauritia Creole Maya Myanmar Nahuatl (Northern Puebla) Ndebele Ndebele (Zimbabwe) Ndonga Nias Norway Nyaneka Nzema Oromo Ossetia Otetela Pangasinan Papiamento (Aruba) Papiamento (Curaçao) Persia Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Solomon Islands Pidgin Spania Sranantongo Swahili Swahili (Congo) Swati Sweden Tagalog Tahiti Tatar Tetun Dili Thailand Tigrinya Tiv Tojolabal Tok Pisin Tshiluba Tsonga Turkey Twi Tzotzil Ukrain Umbundu Venda Vietnam Wallis Waray-Waray Xhosa Yoruba Zande Zulu\n‘Agbɛnɛ bi ŋwɛi loofɔji, ni amɛaagbao. Namɔ leee yɛ enɛɛmɛi fɛɛ mli akɛ Yehowa nine fee enɛ?’—Hiob 12:7, 9.\nNƆ NI FE afii 3,000 ni eho nɛ lɛ, blema tsɛ Hiob yɔse akɛ, wɔbaanyɛ wɔtsɔ ŋwɛi loofɔji lɛ anɔ wɔkase Nyɔŋmɔ ninenaa nitsumɔi lɛ ahe nii babaoo. Shi abaanyɛ adamɔ bɔ ni amɛshihilɛ yɔɔ lɛ nɔ akɛfee nɔkwɛmɔnɔ loo akɛto saji ahe. Wɔbaanyɛ wɔkase nibii ni kɔɔ bɔ ni esa akɛ wɔhi shi wɔhã, kɛ wɔkɛ Nyɔŋmɔ teŋ wekukpaa lɛ he kɛjɛ ŋwɛi loofɔji babaoo ni Biblia lɛ ewie amɛhe lɛ ahe. Hã wɔsusu amɛteŋ fioo komɛi ahe wɔkwɛ.\nHE NI NYƆŊMƆBITƐTE FEƆ ETSU YƐ\nMɛi ni yɔɔ Yerusalem lɛ le kooloo ni ji nyɔŋmɔbitɛte, ní bei pii lɛ amɛfeɔ amɛtsu yɛ nɔ ni akɛwoɔ tsu lɛ shishi, yɛ naabugbɛ lɛ jogbaŋŋ. Ekomɛi fee amɛtsu yɛ Solomon sɔlemɔtsu lɛ mli. Eyɛ faŋŋ akɛ, nyɔŋmɔbitɛtei ni daa afi lɛ amɛfeɔ amɛtsu yɛ sɔlemɔwe lɛ na akɛ, jɛmɛ yɛ shweshweeshwe ni amɛbaanyɛ amɛkwɛ amɛbii yɛ jɛmɛ ní mɔ ko gbaaa amɛnaa.\nMɔ ni fo Lala 84—ni ji Kora bihii lɛ ateŋ mɔ kome, ni sɔmɔɔ yɛ sɔlemɔwe lɛ otsi yɛ nyɔji ekpaa mli lɛ—na nakai loofɔji atsui ni yɔɔ sɔlemɔwe lɛ. Akɛni lalatsɛ lɛ shwe ni ehi Yehowa shĩa lɛ daa, tamɔ nyɔŋmɔbitɛte ni jɛmɛ kwraa etsu yɔɔ lɛ hewɔ lɛ, ewie akɛ: “Kwɛ bɔ ni oshihilɛhei lɛ yɔɔ akɔnɔ hã, Yehowa Zebaot! Misusuma hiɛ miitse Yehowa kpoi lɛ, eetɔ biti po yɛ hewɔ . . . Aflimata ená ewe, ni nyɔŋmɔbitɛte hu ená etsu, he ni ekɛ ebii aaato: no ji ofɔleshãalatɛi lɛ, Yehowa Zebaot, mimaŋtsɛ kɛ mi-Nyɔŋmɔ!” (Lala 84:2-4) Ani wɔ kɛ wɔbii bibii lɛ jieɔ hiɛsɔɔ kpo, ni wɔshweɔ ni wɔhi Nyɔŋmɔ webii lɛ asafo lɛ mli be fɛɛ be?—Lala 26:8, 12.\nKLITSO LE EBE\nGbalɔ Yeremia ŋma akɛ, ‘klitso ní nyiɛ ŋwɛi lɛ, ele ebe.’ Ŋwanejee ko bɛ he akɛ, ele akɛ klitso fãa gbɛ kɛtsɔɔ Shiwoo Shikpɔŋ lɛ nɔ. Anaa klitso yɛji ni fa fe 300,000 ni jɛ Africa miifã gbɛ kɛmiitsɔ Yordan Jɔɔ lɛ mli kɛmiiya Europa Kooyigbɛ daa afi yɛ April mli. Kɛ́ eeshɛ hulutsoo be lɛ, loofɔji nɛɛ le akɛ esa akɛ amɛku amɛsɛɛ kɛya he ni amɛyaŋmɛɔ wɔji yɛ lɛ. Taakɛ eji yɛ loofɔji krokomɛi ni fãa gbɛ lɛ agbɛfaŋ lɛ, klitso hu “saraa amɛbaa be.”—Yeremia 8:7.\nWolo ko (Collins Atlas of Bird Migration) tsɔɔ mli akɛ, ‘Nɔ ni yɔɔ naakpɛɛ yɛ loofɔji agbɛfãa he ji akɛ, amɛdamɔɔ nilee ni akɛhã amɛ lɛ nɔ amɛfãa gbɛ lɛ.’ Yehowa Nyɔŋmɔ hã loofɔji ni fãa gbɛ lɛ nilee ni kɔɔ kɔɔyɔŋ tsakemɔi ahe, shi ehã gbɔmɔ nyɛmɔ ni ekɛle be kɛ yinɔi lɛ. (Luka 12:54-56) Klitso damɔɔ nilee ni Nyɔŋmɔ kɛhã lɛ lɛ nɔ efãa gbɛ, shi Nyɔŋmɔ he nilee ji nɔ titri ni hãa adesai nyɛɔ amɛnaa nɔ ni nibii ni yaa nɔ yɛ be ni wɔyɔɔ mli nɛɛ tsɔɔ. Israelbii ni hi shi yɛ Yeremia beiaŋ lɛ nyɛɛɛ ayɔse nɔ ni nibii ni yaa nɔ yɛ be mli ni amɛyɔɔ lɛ tsɔɔ. Nyɔŋmɔ tsɔɔ nɔ hewɔ ni ebalɛ nakai lɛ mli akɛ: “Yehowa wiemɔ lɛ amɛkwa nɛɛ: ni mɛɛ nilee srɔto yɔɔ amɛmli?”—Yeremia 8:9.\nŊmɛnɛ lɛ, nibii pii yɛ ni tsɔɔ akɛ wɔyɛ be ni Biblia lɛ tsɛɔ lɛ “naagbee gbii lɛ” amli. (2 Timoteo 3:1-5) Ani obaayɔse ‘be’ lɛ, taakɛ klitso feɔ lɛ?\nOKROPƆŊ NAA NII YƐ SHƆŊŊ\nBiblia lɛ tsĩ okropɔŋ tã shii abɔ, ni afɔɔ amɛnaa yɛ Shiwoo Shikpɔŋ lɛ nɔ. Okropɔŋ feɔ etsu yɛ tɛsai ni kwɔlɔ waa anɔ, ni ejɛɔ jɛmɛ “etaoɔ eniyenii; ehiŋmɛii naa nii yɛ shɔŋŋ.” (Hiob 39:27-29) Okropɔŋ hiŋmɛii naa nii aahu akɛ, abɔ amaniɛ akɛ, kɛ́ adanko ko nyiɛ he ko ni kɛ lɛ teŋ jekɛ aaafee kilomita kome po lɛ, ebaanyɛ ena lɛ.\nTaakɛ bɔ ni okropɔŋ nyɛɔ ‘enaa nii yɛ shɔŋŋ’ lɛ, Yehowa hu nyɛɔ enaa nɔ ni baaba wɔsɛɛ. No hewɔ lɛ, Yehowa Nyɔŋmɔ kɛɛ akɛ: “Mi ní mijɛɔ shishijee lɛ mijajeɔ naagbee nii lɛ, ni mijɛɔ blema beebe mijajeɔ nii ní anáko afee lɛ.” (Yesaia 46:10) Kɛ́ wɔbo Yehowa ŋaawoo toi lɛ, wɔbaanyɛ wɔná enilee kpele kɛ bɔ ni enaa nibii ni baaba wɔsɛɛ lɛ he sɛɛ.—Yesaia 48:17, 18.\nBiblia lɛ kɛ mɛi ni kɛ amɛhiɛ fɔ̃ɔ Nyɔŋmɔ nɔ lɛ to okropɔŋ he akɛ: “Mɛi ni hiɛ kã Yehowa nɔ lɛ náa hewalɛ hee, amɛholeɔ amɛfiji anɔ tamɔ okropɔŋi.” (Yesaia 40:31) Kɔɔyɔɔ ni mli edɔ fioo ji nɔ ni hãa okropɔŋ nyɛɔ efilikiɔ kɛyaa ŋwɛi shɔŋŋ lɛ. Kɛ́ okropɔŋ lɛ shɛ he ni kɔɔyɔɔ lɛ mli edɔ fioo lɛ, egbeleɔ efiji amli, ni ebɔleɔ ehe yɛ jɛmɛ, ni no hãa enyɛɔ efilikiɔ kɛyaa ŋwɛi shɔŋŋ lɛ. Jeee okropɔŋ lɛ diɛŋtsɛ hewalɛ naa ni enyɛɔ efilikiɔ kɛyaa shɔŋŋ yɛ kɔɔyɔɔ lɛ mli lɛ. Nakai nɔŋŋ mɛi ni kɛ amɛhiɛ fɔ̃ɔ Yehowa nɔ lɛ baanyɛ aná nɔmimaa akɛ, ebaahã amɛ “hewalɛ ni fa kɛteke nɔ.”—2 Korintobii 4:7, 8.\n“TAAKƐ WUƆ YOO BUAA EBII ANAA”\nWuɔ kɛ ebii\nBe ni eshwɛ fioo ni Yesu baagbo lɛ, ewa ni ekwɛ Yudafoi lɛ amaŋtiase lɛ. Ekɛ awerɛhoyeli wie akɛ: “Yerusalem, Yerusalem, bo mɔ ni ogbeɔ gbalɔi lɛ ni otswiaa mɛi ni atsuɔ amɛ oŋɔɔ lɛ atɛi. Kwɛ bɔ ni mitao shii abɔ akɛ mabua obii lɛ anaa taakɛ wuɔ yoo buaa ebii anaa ewoɔ efiji ashishi lɛ! Shi nyɛsumɔɔɔ.”—Mateo 23:37.\nNɔ ko ni loofɔji feɔ waa ji amɛbii bibii lɛ ahe ni amɛbuɔ lɛ. Esa akɛ loofɔji ni feɔ amɛtsu yɛ shikpɔŋ, tamɔ shĩa wuɔ nɛkɛ lɛ, ahiɛ ahi amɛhe nɔ waa yɛ oshara he. Kɛ́ wuɔ ko na akroma ko ni eebɔle ahe yɛ ŋwɛi lɛ, ebolɔɔ kɛbɔɔ ebii lɛ kɔkɔ, kɛkɛ lɛ amɛjo foi oya kɛyatee amɛhe yɛ amɛnyɛ lɛ fiji ashishi. Amɛteɔ amɛhe hu yɛ jɛmɛ kɛ́ hulu miitso gbaŋgbaŋ loo kɛ́ nugbɔ miinɛ waa. Nakai nɔŋŋ Yesu hu miisumɔ ni ehã mɛi ni yɔɔ Yerusalem lɛ aná amɛ kɛ Nyɔŋmɔ teŋ wekukpaa koni no abu amɛhe. Ŋmɛnɛ lɛ, Yesu miifɔ̃ wɔ nine koni wɔkɛ naagbai kɛ yeyeeyefeemɔi ni wɔkɛkpeɔ daa gbi lɛ aba eŋɔɔ bɔ ni afee ni eshɛje wɔmii ní ebu wɔhe.—Mateo 11:28, 29.\nEyɛ faŋŋ akɛ, nibii babaoo yɛ ni wɔbaanyɛ wɔkase kɛjɛ loofɔji ahe. Be ni okwɛɔ amɛnifeemɔi lɛ, bɔɔ mɔdɛŋ ni okai nɔ ni Ŋmalɛi lɛ ewie yɛ amɛhe lɛ. Eba akɛ kɛ́ ona nyɔŋmɔbitɛte lɛ, ohiɛ baasɔ Yehowa shĩa, ni ji he ni wɔjaa lɛ yɛ lɛ. Eba akɛ okɛ ohiɛ baafɔ̃ Nyɔŋmɔ koni ehã oná hewalɛ kɛfiliki tamɔ okropɔŋ. Eba akɛ obaaba Yesu ŋɔɔ kɛhã Nyɔŋmɔ he anɔkwa nilee ní baanyɛ abu ohe tamɔ bɔ ni wuɔ buɔ ebii ahe lɛ. Eba hu akɛ klito lɛ baakai bo koni ohã ohiɛ ahi ohe nɔ yɛ nɔ ni nibii ni yaa nɔ yɛ je lɛ mli ŋmɛnɛ lɛ tsɔɔ lɛ he.


Nɔ Ko Nɔ Ko Hãaa Amɛkpa | Biblia Mli Nikasemɔi Kɛhã Gbekɛbii\nNɔ Ko Nɔ Ko Hãaa Amɛkpa\nNuu ko ni nyɛɛɛ anyiɛ taa sɔlemɔ shĩa lɛ geetii lɛ ekome naa daa gbi ni ebaa shika. Shwane ko be ni Petro kɛ Yohane yaa sɔlemɔ shĩa lɛ, nuu lɛ na amɛ ni ekɛɛ amɛ akɛ: ‘Nyɛfainɛ, nyɛhãa mi nɔ ko.’ Petro kɛɛ lɛ akɛ: ‘Miyɛ nɔ ko ni fe shika, ni no mikɛbaahã bo nɛɛ. Yɛ Yesu gbɛ́i mli lɛ, tee shi ni onyiɛ!’ Kɛkɛ ni Petro mɔ enineshi koni ete shi. Nuu lɛ te shi ni ebɔi nyiɛmɔ! Mɛi ni ebabua shi lɛ amii shɛ amɛhe aahu akɛ, amɛteŋ mɛi pii he Yesu nɔ amɛye.\nShi osɔfoi lɛ kɛ Sadukifoi lɛ amli fu. Amɛyamɔmɔ bɔfoi lɛ, ni amɛkɛ amɛ tee Sanhedrin lɛ, ni ji jamɔŋ hiɛnyiɛlɔi ni kojoɔ mɛi lɛ ahiɛ. Amɛbi bɔfoi lɛ akɛ: ‘Namɔ hã nyɛ hewalɛ ni nyɛkɛtsa nuu nɛɛ?’ Petro kɛɛ akɛ: ‘Yesu Kristo, mɔ ni nyɛgbe lɛ lɛ, ni hã wɔ hewalɛ lɛ.’ Amɛbolɔ amɛwo bɔfoi lɛ amɛkɛɛ: ‘Nyɛkawiea Yesu he sane dɔŋŋ!’ Shi bɔfoi lɛ here nɔ akɛ: ‘Esa akɛ wɔwie ehe sane wɔtsɔɔ mɛi. Wɔfeŋ diŋŋ.’\nBe ni aŋmɛɛ Petro kɛ Yohane he lɛ, amɛtee kaselɔi krokomɛi lɛ aŋɔɔ amrɔ nɔŋŋ ni amɛyagba amɛ nɔ ni ba lɛ. Amɛfee ekome ni amɛsɔle amɛkɛɛ Yehowa akɛ: ‘Ofainɛ hã wɔná ekãa koni wɔnyɛ wɔya nɔ wɔtsu onitsumɔ lɛ.’ Yehowa hã amɛ emumɔ krɔŋkrɔŋ lɛ, ni amɛtee nɔ amɛshiɛ ni amɛtsa mɛi. Mɛi pii bahe Yesu nɔ amɛye. Enɛ dɔ Sadukifoi lɛ waa. No hewɔ lɛ, amɛmɔmɔ bɔfoi lɛ ni amɛwo amɛ tsuŋ. Shi nyɔɔŋ lɛ mli lɛ, Yehowa tsu ŋwɛibɔfo ko ni eyagbele tsuŋwoohe lɛ shinai lɛ, ni ekɛɛ kaselɔi lɛ akɛ: ‘Nyɛkua nyɛsɛɛ kɛyaa sɔlemɔ shĩa lɛ, ni nyɛtsɔa nii yɛ jɛmɛ.’\nEnɔ jetsɛremɔ nɔŋŋ lɛ, ababɔ Sanhedrin lɛ amaniɛ akɛ: ‘Aŋa tsuŋwoohe lɛ naa, shi mɛi lɛ ni nyɛhã awo amɛ tsuŋ lɛ bɛ jɛmɛ! Amɛyɛ sɔlemɔ shĩa lɛ amɛmiitsɔɔ mɛi nii!’ Sanhedrin lɛ hã ayamɔmɔ bɔfoi lɛ kɛba ekoŋŋ, ni osɔfonukpa lɛ bi amɛ akɛ: ‘Ani wɔkɛɛɛ nyɛ akɛ nyɛkawiea Yesu he sane dɔŋŋ?’ Shi Petro hã hetoo akɛ: “Esa akɛ wɔboɔ Nyɔŋmɔ moŋ toi akɛ nɔyelɔ fe gbɔmɛi.”\nJamɔŋ hiɛnyiɛlɔi lɛ amli fu aahu akɛ, kulɛ amɛmiitao amɛgbe bɔfoi lɛ. Shi Farisifonyo ko ni atsɛɔ lɛ Gamaliel lɛ te shi edamɔ shi ni ekɛɛ: ‘Nyɛkwɛa jogbaŋŋ! Ekolɛ Nyɔŋmɔ kɛ hii nɛɛ yɛ. Ani nyɛmiitao nyɛkɛ Nyɔŋmɔ anɔ?’ Amɛbo eŋaawoo lɛ toi. Amɛgwao bɔfoi lɛ, ni amɛkɛɛ amɛ shi kome ekoŋŋ akɛ amɛkpa shiɛmɔ, kɛkɛ ni amɛŋmɛɛ amɛhe. Shi bɔfoi lɛ kpaaa. Amɛtee nɔ amɛshiɛ sane kpakpa lɛ kɛ ekãa yɛ sɔlemɔ shĩa lɛ kɛ mɛi ashĩai amli.\n“Esa akɛ wɔbo Nyɔŋmɔ moŋ toi akɛ nɔyelɔ fe gbɔmɛi.”—Bɔfoi 5:29\nSanebimɔi: Mɛni hewɔ kaselɔi lɛ kpaaa shiɛmɔ lɛ? Mɛɛ gbɛ nɔ Yehowa ye ebua amɛ?\nBɔfoi 3:1–4:31; 5:12-42\nKɛji esaaa akɛ bɔfoi lɛ sheɔ gbele gbeyei lɛ, mɛni hewɔ Yesu kɛɛ kɛ́ aawa amɛ yi lɛ amɛjo foi lɛ?\n“Shiɛmɔ Wiemɔ Lɛ” (Lala 67)\nAni ofee klalo akɛ obaalá lala ni kɔɔ Nyɔŋmɔ wiemɔ lɛ shiɛmɔ he?\nKɛmaje Mɔ Ko Kɛmaje Mɔ Ko Nɔ Ko Nɔ Ko Hãaa Amɛkpa\nlfb nikasemɔ 95 bf. 222-223


Bo Nyɔŋmɔ Toi—Wolo Ko ni Afee yɛ Wiemɔi Babaoo Mli ni Kɛ Mfonirii Tsɔɔ Nii\nKANEMƆ YƐ Afrikaans Albania Amharic Arabic Armenia Armenia (West) Azerbaijani Azerbaijani (Cyrillic) Basque Batak (Toba) Bislama Blɔfo Cambodia Chichewa Chinese Mandarin (Simplified) Chinese Mandarin (Traditional) Chitonga (Malawi) Chol Chuvash Croatia Czech Dangme Denmark Dutch Estonia Ewe Fante Finland French Ga Galician Georgia Germany Haitian Creole Hela Hiligaynon Hungary Iceland Iloko Indonesia Italia Japan Kabyle Kannada Kazakh Kinyarwanda Kirghiz Kirundi Kongo Korea Kpelle Krio Lingala Lithuania Malagasy Malay Malayalam Mingrelian Myanmar Nahuatl (Central) Ngabere Norway Nzema Oromo Otomi (Mezquital Valley) Poland Portugal Portugal (Portugal) Punjabi Romania Russia Serbia (Roma) Serbian (Cyrillic) Sesotho (Lesotho) Setswana Sinhala Slovak Slovenia Solomon Islands Pidgin Spania Swahili Sweden Tagalog Tahiti Tajiki Tankarana Tarascan Tatar Telugu Thailand Tigrinya Tojolabal Tonga Totonac Tshwa Tsonga Turkey Tzeltal Tzotzil Uighur (Cyrillic) Ukrain Urdu Uzbek Valencian Vezo Wallis Welsh Xhosa Zulu\nWolo Ko ni Afee yɛ Wiemɔi Babaoo Mli ni Kɛ Mfonirii Tsɔɔ Nii\nYoo ko ni atsɛɔ lɛ Odval lɛ jɛ Mongolia. Eleee afii abɔ ni eye, shi esusuɔ akɛ afɔ lɛ yɛ afi 1921 mli. Egbekɛbiiashi tɔ̃ɔ lɛ, ekwɛɔ efɔlɔi lɛ akooloi lɛ anɔ, ni afi kome pɛ etee skul. Eleee nikanemɔ. Kɛ̃lɛ, nyɛsɛɛ nɛɛ wolo fɛfɛo ko ye ebua lɛ ni ebale Nyɔŋmɔ kɛ wɔsɛɛ shihilɛ ni yɔɔ miishɛɛ ni mɛɔ mɛi fɛɛ ni boɔ Nyɔŋmɔ gbɛtsɔɔmɔi atoi lɛ. Nɔ ni ebale nɛɛ ehã emii eshɛ ehe pam.\nYehowa Odasefoi ji mɛi ni fee wolo nɛɛ yɛ afi 2011 mli yɛ henɔi srɔtoi enyɔ mli. Mfonirii fɛfɛji yɛ enyɔ lɛ fɛɛ mli, shi srɔto fioo yɛ mli, ejaakɛ ekome mli niŋmai fa fe ekome.\nEtsɛŋ kwraa, abaaná wolo nɛɛ mli nɔ ni niŋmai lɛ fa lɛ, ni ji Bo Nyɔŋmɔ Toi Koni Ohi Shi Kɛya Naanɔ lɛ yɛ wiemɔi 583 amli; ni abaaná nɔ ni mli wiemɔi lɛ faaa lɛ, ni ji Bo Nyɔŋmɔ Toi hu yɛ wiemɔi 483 amli. Okɛ enɛ ato Jeŋmaji Ekomefeemɔ lɛ wolo ko ni kɔɔ hegbɛi ni adesai yɔɔ lɛ ahe lɛ he okwɛ, be ni shɛɔ October afi 2013 lɛ, akala yɛ wiemɔi 413 amli. Kɛfata he lɛ, ajara Bo Nyɔŋmɔ Toi Koni Ohi Shi Kɛya Naanɔ lɛ kɛ Bo Nyɔŋmɔ Toi woji lɛ ekomekomei aaafee akpekpei 80.\nYɛ Brazil lɛ, yoo ko ni hiɛ efã ŋɔ Bo Nyɔŋmɔ Toi wolo lɛ eko ni ekɛɛ akɛ: “Ehi jogbaŋŋ akɛ aaale akɛ mɛi komɛi yɛ ni susuɔ mɛi ni tamɔ mi lɛ ahe. Miŋɔko nyɛmagazin lɛ eko pɛŋ, ejaakɛ mileee nikanemɔ. Shi miisumɔ wolo nɛɛ.”\nYoo ko ni yɔɔ France, ni atsɛɔ lɛ Brigitte ni eleee nikanemɔ lɛ wie akɛ: “Daa nɛɛ, mikwɛɔ mfonirii ni yɔɔ wolo lɛ mli lɛ.”\nYehowa Odasefonyo ko ni yɔɔ South Africa lɛ ŋma akɛ: “Enɛ ji wolo ko ni fe fɛɛ ni mikɛjieɔ Biblia mli anɔkwale lɛ ashi mitsɔɔ mɛi ni wieɔ China wiemɔ lɛ. Mikɛ mɛi ni egbe yunivɛsiti naa, mɛi ni hiɛ kã shi, kɛ mɛi ni leee nikanemɔ tete—mɛi ni jɛ shihilɛi srɔtoi amli—ekase wolo nɛɛ. Bo Nyɔŋmɔ Toi Koni Ohi Shi Kɛya Naanɔ wolo lɛ hãa minyɛɔ mitsɔɔ mɛi Biblia mli shishijee tsɔɔmɔi lɛ ni amɛnuɔ shishi oya. Minitii 30 mli nɔŋŋ kɛkɛ lɛ amɛbɔi anɔkwalei nɛɛ ashishinumɔ.”\nYehowa Odasefoi yei enyɔ ko ni yɔɔ Germany lɛ kɛ nuu ko kɛ eŋa ni amɛleee nikanemɔ kaseɔ nii. Nuu lɛ ná wolo lɛ he miishɛɛ waa ni ekɛɛ: “Mɛni hewɔ nyɛhãaa mi wolo nɛɛ mra? Ehãa minuɔ Biblia mli shihilɛi komɛi ni tee nɔ kɛ wiemɔi komɛi ni awie lɛ ashishi oya.”\nYoo ko ni yɔɔ Australia ni eji mumui lɛ kɛɛ akɛ: “Mikɛ Roma Sistɛs ehi amɛshihilɛhe lɛ afii pii. Mikɛ sɔlemɔ lɛ hiɛnyiɛlɔi loo onukpai lɛ bɔ gbagbalii. Kɛ̃lɛ, amɛteŋ mɔ kome folo etsɔɔɔ mi nɔ ni Nyɔŋmɔ Maŋtsɛyeli lɛ ji. Wolo nɛɛ mli mfonirii lɛ eye ebua mi ni minu nɔ ni Mateo 6:10 lɛ tsɔɔ diɛŋtsɛ lɛ shishi jogbaŋŋ.”\nYehowa Odasefoi anitsumɔhe nine ni yɔɔ Canada lɛ ŋma akɛ: “Be ni mɛi na Bo Nyɔŋmɔ Toi wolo lɛ yɛ Krio wiemɔ mli lɛ, Sierra Leonebii ni yɔɔ biɛ lɛ ateŋ mɛi babaoo ná miishɛɛ waa ni amɛkɛɛ akɛ, Yehowa Odasefoi miibɔ mɔdɛŋ waa koni amɛshiɛ Biblia mli sane lɛ amɛtsɔɔ mɛi. Mɛi komɛi kɛɛ akɛ, ‘Nyɛsusuɔ mɛi ahe waa, shi mɛi babaoo efeee nakai.’”\nBo Nyɔŋmɔ Toi


Jije Ni Gbogboe Ɔmɛ Ngɛ? | Baiblo Tsɔɔmi\nJije Ni Gbogboe Ɔmɛ Ngɛ?\nKe wa gbo ɔ, mɛni si fɔfɔɛ mi wa ya jee?\nMɛni he je nɛ wa gboɔ?\nAnɛ e ji bua womi nɔ́ ha wɔ kaa wa maa le anɔkuale nɛ kɔɔ ni gbogboe ɔmɛ a he lo?\n1-3. Mɛni ji sanehi nɛ nihi biɔ ngɛ gbenɔ he, nɛ mɛni hetohi jami slɔɔtohi kɛ haa?\nNIHI susu sane bimi nɛ ɔmɛ a he jeha akpehi abɔ. A ji sane bimihi nɛ a he hia. Ngɛ nɔ nɛ wa ji, loo he nɛ wa ngɛ ɔ tsuo se ɔ, heto ɔmɛ kɔɔ wa ti nɔ tsuaa nɔ he.\n2 Ngɛ yi nɛ sɛ hlami ɔ mi ɔ, wa susu bɔ nɛ Yesu Kristo kpɔmi afɔle sami ɔ bli blɔ ha wɔ konɛ wa ná neneene wami ɔ he. Wa kase hu kaa Baiblo ɔ gba kɛ fɔ si kaa be ko maa ba nɛ “nɔ ko be gboe hu.” (Kpojemi 21:4) Se amlɔ nɛ ɔ, wa gboɔ. Matsɛ Salomo nɛ ji ní lelɔ ɔ de ke: “Nihi nɛ a hɛ ngɛ ɔ le kaa a ma ba gbo.” (Fiɛlɔ 9:5) Wa bɔɔ mɔde kaa wa se nɛ kɛ ngɛ je mi. Se kɛ̃ ɔ, wa susuɔ si fɔfɔɛ mi nɛ wa ma ya je ke wa gbo ɔ he.\n3 Ke wa suɔli gbo ɔ, wa yeɔ aywilɛho. Nɛ eko ɔ, wa biɔ ke: ‘Mɛni si fɔfɔɛ mi a ngɛ? A ngɛ nɔ́ nae lo? A ngɛ wa he bue lo? Wa ma nyɛ maa ye bua mɛ lo? Wa maa na mɛ ligbi ko lo?’ Jamihi nɛ ngɛ je ɔ mi ɔ haa sane bimi nɛ ɔmɛ a heto ngɛ blɔ ekpaekpahi a nɔ. Jami komɛ tsɔɔ kaa ke o pee kpakpa a, o maa ya hiɔwe, se ke o pee yayami lɛɛ a maa pii mo ngɛ la mi. Jami kpahi hu tsɔɔ kaa, ke nihi gbo ɔ, a yaa mumihi a je, nɛ a kɛ a blema nimeli ya hii si. Jami komɛ hu tsɔɔ kaa gbogboe ɔmɛ yaa gbeje nɛ a ya kojoɔ mɛ, kɛkɛ a ba blaa, loo a fɔɔ mɛ ekohu kaa ni kpahi.\n4. Mɛni ji susumi kake ko nɛ́ jamihi fuu hɛɛ ngɛ gbenɔ he?\n4 Jami mi tsɔɔmi nɛ ɔmɛ tsuo hɛɛ susumi kake, nɛ ji kaa, nɔ́ ko ngɛ wa mi nɛ hii si ngɛ gbenɔ se. Jami slɔɔtohi fuu nɛ hi si blema kɛ mwɔnɛ ɔ tsuo tsɔɔ kaa, ke nɔmlɔ gbo ɔ, e gbo we nitsɛ, se mohu e hyɛɛ nɔ́, e nuɔ nɔ́, nɛ e susuɔ e yi mi. Se munyu nɛ ɔ ngɛ mi jã niinɛ lo? Wa kalegbɔ ɔ ji nɔ́ nɛ kudɔɔ wa hɛngmɛ, tue, gugwɔ, lilɛ, juɛmi, kɛ wa he numi. Ke nɔ ko gbo ɔ, e kalegbɔ ɔ kpaa ní tsumi. E he numi ní ɔmɛ tsu we ní ngɛ a dɛhe kɔkɔɔkɔ. Mɛ hu a kpaa ní tsumi kaa kalegbɔ ɔ kɛ̃.\nKE WA GBO Ɔ, MƐNI SI FƆFƆƐ MI TUTUUTU WA YA JEE?\n5, 6. Mɛni Baiblo ɔ tsɔɔ ngɛ ni gbogboehi a si fɔfɔɛ he?\n5 Yehowa le si fɔfɔɛ mi nɛ ke nɔmlɔ gbo ɔ, e ya jee, ejakaa lɛ ji kalegbɔ ɔ Bɔlɔ. E le anɔkuale nɛ kɔɔ gbogboe ɔmɛ a si fɔfɔɛ he, nɛ e tsɔɔ mi ngɛ e Munyu nɛ ji Baiblo ɔ mi. Nɔ́ nɛ Baiblo ɔ tsɔɔ heii ji: Ke nɔ gbo ɔ, e si himi se po. Gbenɔ ji wami se nya plɛmi. Ni gbogboe ɔmɛ hyɛ we nɔ́, a nui nɔ́, nɛ a susuu we a yi mi. Ngɛ wa gbenɔ se ɔ, nɔ́ ko be wa mi nɛ yaa nɔ nɛ e hii si. Wa be klaa loo mumi ko nɛ gbo we. *\nJije la a ho?\n6 Benɛ Salomo de ke nihi nɛ hɛ ngɛ ɔ le kaa a ma gbo se ɔ, e de ke: ‘Ni gbogboe ɔmɛ lɛɛ a li nɔ́ ko nɔ́ ko.’ E ya nɔ nɛ e tsɔɔ anɔkuale sane nɛ ɔ mi kaa, ni gbogboe ɔmɛ be suɔmi, loo ninyɛ, nɛ “ní tsumi, loo yi mi susumi, loo nile, loo ga be [gbeje].” (Kane Fiɛlɔ 9:5, 6, 10.) La 146:4 ɔ hu de ke, ke nɔmlɔ gbo ɔ, “e yi mi tomi ɔmɛ tsuo a se poɔ.” Wa ji adesahi nɛ gboɔ, nɛ wa hi wami mi ngɛ wa gbenɔ se. Wa ma nyɛ maa ngɔ wa wami kɛ to kanlɛ la nɛ ngɛ tsoe he. Ke a gbe la a, e gbo, e yɛ he ko he ko. E gbo pɛsɛpɛsɛ.\nNƆ́ NƐ YESU DE NGƐ GBENƆ HE\n7. Kɛ Yesu tsɔɔ bɔ nɛ gbenɔ ngɛ ha a nya kɛɛ?\n7 Yesu Kristo tu si fɔfɔɛ mi nɛ ni gbogboe ɔmɛ ngɛ ɔ he munyu. Benɛ Lazaro nɛ ji nyumu nɛ Yesu le lɛ saminya a gbo ɔ, Yesu tu si fɔfɔɛ mi nɛ Lazaro ya je ɔ he munyu. Yesu de e kaseli ɔmɛ ke: “Wa huɛ Lazaro hwɔ mahe.” Kaseli ɔmɛ susu kaa Yesu ngɛ tsɔɔe kaa Lazaro be he wami nɛ e hwɔ mahe kɛ ngɛ e he jɔɔe, konɛ e ná he wami. Se pi jã nɛ Yesu ngɛ tsɔɔe. Yesu tsɔɔ mi ha mɛ ke: “Lazaro gbo.” (Kane Yohane 11:11-14.) Mo kadi kaa Yesu ngɔ gbenɔ kɛ to mahe he. Lazaro yɛ hiɔwe, loo hɛl la nɛ ngɛ tsoe ko mi. E yɛ bɔfohi loo blema nimeli a ngɔ. Nɛ a fɔ we lɛ ekohu kaa nɔ kpa. E gbo, nɛ e ngɛ kaa bɔ nɛ a hwɔɔ mahe vii nɛ nlami be mi ɔ. Yesu ngɔ gbenɔ kɛ to mahe he ngɛ be kpa ko hu mi. Benɛ Yesu ma tle Yairo biyo ɔ si ɔ, e de ke: “Jokuɛ ɔ gbo we, mahe kɛkɛ e ngɛ hwɔe.”—Luka 8:52, 53.\nYehowa bɔ adesahi kaa a hi si ngɛ zugba a nɔ kɛ ya neneene\n8. Mɛni ha wa le kaa pi Mawu yi mi tomi ji kaa adesahi nɛ a gbo?\n8 Anɛ Mawu yi mi tomi ji kaa adesahi nɛ a gbo lo? Dɛbi! Yehowa bɔ adesahi nɛ a hi si ngɛ zugba a nɔ kɛ ya neneene. Kaa bɔ nɛ wa kase kɛ sɛ hlami ngɛ womi nɛ ɔ mi ɔ, Mawu ngɔ kekleekle nyumu kɛ yo ɔ kɛ wo paradeiso nɛ ngɛ fɛu mi. E ha mɛ nɔmlɔ tso mi he wami kpakpa. Yehowa suɔ kaa a si himi nɛ pee kpakpa. Anɛ fɔlɔ ko nɛ ngɛ suɔmi ɔ suɔ kaa e bimɛ nɛ a gblee nɔ́ nami nɛ ngɛ bwɔmi mi ɔ mi, nɛ a gbo lo? Dɛbi. Yehowa suɔ e bimɛ, nɛ e suɔ kaa a hi si ngɛ zugba a nɔ ngɛ bua jɔmi mi kɛ ya neneene. Baiblo ɔ de ngɛ adesahi a he ke: “[Yehowa] ngɔ neneene si himi kɛ wo a tsui mi.” (Fiɛlɔ 3:11, NW) Mawu ngɔ neneene wami he suɔmi kɛ bɔ wɔ. Nɛ e to blɔ nya konɛ nɔ́ nɛ e kɛ wo wa tsui mi ɔ nɛ ba mi.\nNƆ́ NƐ HA ADESAHI GBOƆ\n9. Mɛni kita Yehowa wo Adam, nɛ mɛni he je nɛ kita nɛ ɔ nɔ nɛ a maa ye ɔ he wɛ ɔ?\n9 Mɛni he je nɛ adesahi gboɔ mɔ? Bɔ nɛ pee nɛ waa na heto ɔ, e sa kaa wa susu nɔ́ nɛ ba benɛ kekle nyumu kɛ yo ɔ pɛ ngɛ zugba a nɔ he. Baiblo ɔ tsɔɔ nya ke: “[Yehowa Mawu] ha tso slɔɔtoslɔɔtohi puɛ ngɛ ngmɔ ɔ mi: tsohi nɛ ngɛ fɛu, kɛ ní nɛmɛ nɛ woɔ yiblii nɛ a yeɔ.” (1 Mose 2:9) Se kɛ̃ ɔ, Yehowa tsi a nya ngɛ nɔ́ kake ko he. Yehowa de Adam ke: “Tso ɔmɛ nɛ ngɛ ngmɔ ɔ mi ɔ, o ma nyɛ maa ye eko tsuaa eko yiblii faa, ja tso ɔ nɛ haa nɔ leɔ kpakpa kɛ yayami ɔ pɛ. Koo ye jamɛ a tso ɔ yiblii; ligbi nɛ o maa ye eko ɔ, o ma gbo.” (1 Mose 2:16, 17) Kita nɛ ɔ nɔ nɛ a maa ye ɔ he wɛ. Ejakaa, tso kpahi fuu ngɛ nɛ Adam kɛ Hawa ma nyɛ maa ye a yiblii. Se kita nɛ ɔ ji he blɔ nɛ a kɛ maa tsɔɔ kaa a bua jɔ nɔ́ tsuaa nɔ́ nɛ Mawu ha mɛ, nɛ a wami nɛ ye mluku ɔ hu piɛɛ he ɔ he. Tue bumi nɛ a maa pee ɔ hu maa tsɔɔ kaa a buu a hiɔwe Tsɛ ɔ nɔ yemi ɔ, nɛ a bua jɔ blɔ tsɔɔmihi nɛ e je suɔmi mi nɛ e kɛ ha mɛ ɔ hu he.\n10, 11. (a) Mɛni blɔ nɔ kekle nyumu kɛ yo ɔ gu kɛ gbo Mawu tue? (b) Mɛni he je Adam kɛ Hawa tue gbomi ɔ ji hɛdɔ nɔ́ ɔ?\n10 Aywilɛho sane ji kaa, kekle nyumu kɛ yo ɔ gbo Mawu tue. Satan gu sinɔ nɔ nɛ e bi Hawa ke: “Anɛ Mawu de nyɛ niinɛ ke tso ɔmɛ nɛ ngɛ ngmɔ ɔ mi ɔ, nyɛ ko ye ekoeko nɔ yiblii lo?” Hawa he nɔ ke: “Wa ma nyɛ maa ye tso yiblii tsuaa tso yiblii, ja tso ɔ nɛ ngɛ ngmɔ ɔ kpɛti tutuutu ɔ pɛ. Mawu ke wa ko ye jamɛ a tso ɔ yiblii, nɛ wa ko ta he hulɔ; ke wa pee ja a, wa ma gbo.”—1 Mose 3:1-3.\n11 Satan de lɛ ke: “Oo, nyɛ be gboe! Mawu . . . le kaa ke nyɛ ye jamɛ a tso ɔ yiblii ɔ, nyɛ hɛngmɛ ma bli, nɛ nyɛ maa hi kaa lɛ Mawu ɔ nitsɛ; nɛ nyɛ maa le kpakpa kɛ yayami.” (1 Mose 3:4, 5) Satan ngɛ hlae nɛ Hawa nɛ he ye kaa ke e ye tso yiblii nɛ a tsi a nya ngɛ he ɔ, e ma ná nɔ́ ko kpakpa kɛ je mi. Nɔ́ nɛ e de ɔ tsɔɔ kaa Hawa nitsɛ ma nyɛ maa mwɔ e yi mi kpɔ ngɛ kpakpa kɛ yayami he; nɛ e pee nɔ́ nɛ e suɔ. Satan po Yehowa nya hu kaa nɔ́ nɛ e de mɛ kaa ke a ye tso yiblii ɔ e maa ba a nɔ ɔ ji lakpa. Hawa he Satan ye. Lɔ ɔ he ɔ, e tsɔ tso ɔ yiblii ɔ eko nɛ e ye. Kɛkɛ nɛ e ha e huno ɔ eko nɛ lɛ hu e ye. Pi kaa a li nɛ a pee. A le kaa nɔ́ nɛ Mawu de mɛ ke a ko pee ɔ tutuutu nɛ a pee ɔ nɛ. Tso yiblii ɔ nɛ a ye ɔ tsɔɔ kaa a je blɔ nɛ a yi kita nɛ he wɛ, nɛ a wo mɛ ɔ nɔ. A bui a hiɔwe Tsɛ ɔ kɛ e nɔ yemi ɔ tsuo. A be nya jemi ko kulaa ngɛ tue nɛ a gbo a Bɔlɔ nɛ suɔ mɛ ɔ he!\n12. Mɛni maa ye bua wɔ konɛ waa nu bɔ nɛ Yehowa nu he ha benɛ Adam kɛ Hawa tsɔ atuã kɛ si lɛ ɔ sisi?\n12 Nɔ hyɛmi nɔ́ ko ji nɛ ɔ nɛ: Ke o hyɛ o binyumu loo o biyo ko nɛ e wa, kɛkɛ nɛ e ba gbo mo tue kɛ tsɔɔ kaa e be bumi loo suɔmi ha mo ɔ, kɛ e maa pee mo kɛɛ? E maa dɔ mo wawɛɛ. Lɛɛ mo susu bɔ nɛ e maa dɔ Yehowa ha benɛ Adam kɛ Hawa tsɔ atuã kɛ si lɛ ɔ he nɛ o hyɛ.\nAdam je zu mi, nɛ e kpale kɛ ho zu mi ya\n13. Jije Yehowa de Adam kaa e maa ya ke e gbo ɔ, nɛ mɛni ji e sisi?\n13 Nɔ́ ko be nɛ Yehowa maa da nɔ konɛ e ha tue gboli nɛ ji Adam kɛ Hawa nɛ a hi si daa. A gbo kaa bɔ nɛ e de mɛ ngɔ to ɔ. Adam kɛ Hawa wami se po. A yɛ mumihi a je ko. Nɔ́ nɛ Yehowa de Adam ngɛ e tue gbomi ɔ se ɔ lɛ ha wa le enɛ ɔ nɛ. Mawu de lɛ ke: “O maa [kpale kɛ ya] zu ɔ nɛ i tĩ kɛ puɛ mo ɔ mi. Zu ji mo, nɛ o maa kpale kɛ ya zu mi ekohu.” (1 Mose 3:19) Zugba zu Mawu ngɔ kɛ puɛ Adam. (1 Mose 2:7) Benɛ a bɔɛ Adam lolo ɔ, e be si himi mi. Lɔ ɔ he ɔ, benɛ Yehowa de Adam ke e maa kpale kɛ ya zu mi ɔ, e ngɛ tsɔɔe kaa Adam be si hie hu. Adam ma plɛ pee nɔ́ nɛ wami be mi kaa zu ɔ nɛ a kɛ bɔ lɛ ɔ.\n14. Mɛni he je nɛ wa gboɔ?\n14 Jinɛ Adam kɛ Hawa ngɛ je mi mwɔnɛ ɔ, se akɛnɛ a pee yayami kɛ si Mawu he je ɔ, a gbo. Nɔ́ nɛ ha adesa gboɔ ji kaa Adam ngɔ yayami kɛ gbenɔ kɛ sã e sisi bimɛ tsuo. (Kane Roma Bi 5:12.) Jamɛ a yayami ɔ ngɛ kaa hiɔ yaya nɛ a kɛ fɔɔ nɔ, nɛ nɔ ko be nyɛe maa tu nya fo. Gbenɔ nɛ je yayami ɔ mi kɛ ba a, ji gbiɛmi. Gbenɔ ji he nyɛlɔ, se pi huɛ. (1 Korinto Bi 15:26) Enɛ ɔ he ɔ, e sa kaa waa na Yehowa si kaa e to kpɔmi nɔ́ ɔ he blɔ nya konɛ e kɛ kpɔ wɔ kɛ je he nyɛlɔ nɛ he ngɛ gbeye nɛ ɔ dɛ!\nANƆKUALE NƐ KƆƆ GBENƆ HE NƐ O MAA LE Ɔ MAA YE BUA MO\n15. Mɛni he je nɛ gbenɔ he anɔkuale ɔ nɛ wa maa le ɔ maa wo wa bua?\n15 Nɔ́ nɛ Baiblo ɔ tsɔɔ ngɛ gbogboehi a si fɔfɔɛ he ɔ woɔ nɔ bua. Kaa bɔ nɛ wa na momo ɔ, gbogboe ɔmɛ pii we ɔ, nɔ́ ko hu dɔɛ mɛ. E sɛ kaa waa ye mɛ gbeye ejakaa a be nyɛe maa ye wɔ awi. Wa yemi kɛ buami he hia we mɛ, nɛ mɛ hu a be nyɛe maa ye bua wɔ. Waa kɛ mɛ be nyɛe maa tu munyu, nɛ mɛ hu a kɛ wɔ be nyɛe maa tu munyu. Jami hɛ mi nyɛɛli fuu sisiɔ nihi kaa a ma nyɛ maa ye bua ni gbogboe ɔmɛ, nɛ a ngɔɔ sika ngɛ nihi nɛ heɔ mɛ yeɔ a dɛ. Se ke wa le gbenɔ he anɔkuale ɔ, e be hae nɛ nihi maa ngɔ lakpa tsɔɔmihi kɛ sisi wɔ.\n16. Mɛnɔ ji nɔ nɛ ná jamihi fuu a tsɔɔmi ɔmɛ a nɔ he wami, nɛ ngɛ mɛni blɔ nɔ?\n16 Anɛ jami nɛ o ngɛ mi ɔ kplɛɛɔ Baiblo tsɔɔmi nɛ kɔɔ gbogboe ɔmɛ a he ɔ nɔ lo? Jamihi fuu a tsɔɔmi kɛ Baiblo ɔ kpa we gbi. Mɛni he je? Ejakaa Satan ná a tsɔɔmi ɔmɛ a nɔ he wami. E gu lakpa jami nɔ́ nɛ e ha nihi he ye kaa, ke nɔmlɔ gbo ɔ, e ya tsaa e si himi ɔ nɔ ngɛ mumihi a je. Tsɔɔmi nɛ ɔ ji lakpa munyuhi nɛ Satan kɛ tsuɔ ní konɛ e kɛ je nihi kɛ je Yehowa Mawu he ɔ a kpɛti kake. Ngɛ mɛni blɔ nɔ?\n17. Mɛni he je nɛ tsɔɔmi kaa Yehowa piiɔ nihi ngɛ la mi kɛ yaa neneene ɔ gbeɔ Yehowa he guɛ ɔ?\n17 Kaa bɔ nɛ wa kase kɛ sɛ hlami ɔ, jami komɛ tsɔɔ kaa ke nɔ ko pee yayami nɛ e gbo ɔ, a ma ya pii lɛ ngɛ la mi kɛ ya neneene. Tsɔɔmi nɛ ɔ gbeɔ Mawu he guɛ. Yehowa ji Mawu nɛ ngɛ suɔmi, nɛ e be nihi piie kikɛ kɔkɔɔkɔ. (Kane 1 Yohane 4:8.) Ke fɔlɔ ko bi gbo tue, nɛ e nu jokuɛ ɔ nine kɛ wo la mi kɛ gbla e tue ɔ, kɛ o ma susu ngɛ fɔlɔ nɛ ɔ he ha kɛɛ? Anɛ o maa bu fɔlɔ kaa jã lo? Ngɛ anɔkuale mi ɔ, anɛ o maa suɔ kaa o le lɛ po lo? Dɛbi! Eko ɔ, o maa bu lɛ kaa e ji yiwutsotsɛ. Kɛ̃ ɔ, Satan suɔ kaa wa he ye kaa Yehowa piiɔ nihi ngɛ la mi kɛ yaa neneene!\n18. Ni gbogboehi nɛ nihi jaa a daa si ngɛ mɛni lakpa tsɔɔmi nɔ?\n18 Satan guu jami komɛ a nɔ kɛ tsɔɔ kaa ke nimli gbo ɔ, a plɛɔ peeɔ mumihi nɛ sa kaa a ja mɛ. Ngɛ tsɔɔmi nɛ ɔ nya a, ni gbogboehi a mumihi ma nyɛ ma ba pee huɛmɛ nɛ ngɛ he wami, loo he nyɛli yiwutsotsɛmɛ. Nihi fuu he lakpa tsɔɔmi nɛ ɔ ye. A yee ni gbogboehi gbeye nɛ a kɛ bumi haa mɛ, nɛ a jaa mɛ. Se Baiblo ɔ tsɔɔ kaa gbogboe ɔmɛ hwɔ mahe, nɛ e sa kaa wa ja anɔkuale Mawu, nɛ ji Yehowa a pɛ, nɔ nɛ ji wa Bɔlɔ kɛ wa Nɔ Hyɛlɔ ɔ.—Kpojemi 4:11.\n19. Anɔkuale nɛ o maa le ngɛ gbenɔ he ɔ ma ha nɛ o nu mɛni Baiblo tsɔɔmi sisi?\n19 Ni gbogboe ɔmɛ a he anɔkuale nɛ o maa le ɔ be hae nɛ a ngɔ jami mi lakpa tsɔɔmihi kɛ sisi mo. E maa ye bua mo konɛ o nu Baiblo tsɔɔmi kpahi hu a sisi. Kaa nɔ hyɛmi nɔ́ ɔ, ke o ba le kaa ke nɔ gbo ɔ, e yɛ mumihi a je ɔ, e ma ha neneene wami nɛ a wo he si kaa wa ma ná ngɛ paradeiso zugba a nɔ ɔ maa pee nɔ́ nitsɛ ha mo.\n20. Mɛni sane bimi he wa ma susu ngɛ yi nɛ nyɛɛ se ɔ mi?\n20 Anɔkualetsɛ Hiob nɛ hi si blema lokoo ɔ, bi ke: ‘Ke nɔmlɔ gbo ɔ, e kpaleɔ kɛ baa ekohu lo?’ (Hiob 14:14) Anɛ a ma nyɛ ma tle nɔ nɛ gbo nɛ e ya hwɔ ngɛ gbeje ɔ si kɛ ba wami mi ekohu lo? Nɔ́ nɛ Baiblo ɔ tsɔɔ ngɛ enɛ ɔ he ɔ woɔ nɔ bua wawɛɛ, kaa bɔ nɛ wa maa na ngɛ yi nɛ nyɛɛ se ɔ mi ɔ.\n^ kk. 5 Kɛ ha níhi a nya tsɔɔmi ngɛ munyunguhi nɛ ji, “klaa” kɛ “mumi” ɔ he ɔ, wa kpa mo pɛɛ nɛ o hyɛ Mi Tsɔɔmi Munyu nɛ ji, ““Klaa” Kɛ “Mumi”—Mɛni Ji Munyungu Nɛ Ɔmɛ A Sisi Tutuutu?”.\nNi gbogboe ɔmɛ hyɛ we nɔ́, a nui nɔ́, nɛ a susuu we a yi mi.—Fiɛlɔ 9:5.\nNi gbogboe ɔmɛ hwɔ mahe; a be piimi mi.—Yohane 11:11.\nWa gboɔ, ejakaa Adam ngɔ yayami kɛ sã wɔ.—Roma Bi 5:12.


KANEMƆ YƐ Armenia (West) Blɔfo Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Denmark Dutch Ga Germany Haitian Creole Hiligaynon Hungary Igbo Italia Korea Lithuania Mizo Moore Myanmar Ndebele Norway Poland Portuguese (Brazil) Romania Setswana Silozi Slovak Slovenia Swahili Tsonga Turkey Ukrain\nLAZARO ni jɛ Betania lɛ he baye waa. Enyɛmimɛi yei Marta kɛ Maria tsu bɔfoi kɛtee Yesu ni ji amɛshieŋtsɛ lɛ ŋɔɔ. Shi hela lɛ gbe Lazaro. Beni ayafu lɛ sɛɛ lɛ, nanemɛi kɛ akutsoŋbii lɛ basara Marta kɛ Maria “koni amɛbaye amɛ ŋkɔmɔ.” (Yohane 11:19) Sɛɛ mli lɛ, Yesu yashɛ Betania ni etee enanemɛi ni esumɔɔ amɛsane lɛ aŋɔɔ. Kɛ́ wɔsusu nɔ ni ewie kɛ nɔ ni efee lɛ he lɛ, wɔbaanyɛ wɔle bɔ ni wɔɔfee wɔshɛje mɛi ni agbo yɛ amɛnɔ lɛ amii.\nKɛ Oyasara Amɛ lɛ, No Tsɔɔ akɛ Osusuɔ Amɛhe\nEsa akɛ Yesu afã gbɛ aaafee gbii enyɔ nyiɛmɔ kɛfo Yordan Faa lɛ, ni ekwɔ gbɛ ni jɛɔ Yeriko ni lɔgɔɔ shi lɛ kɛya Betania. Marta he fee oya ni eyakpee Yesu yɛ akrowa lɛ klotia. Sɛɛ mli beni Maria nu akɛ Yesu eba lɛ, lɛ hu ehe fee oya kɛtee koni eyana lɛ. (Yohane 10:40-42; 11:6, 17-20, 28, 29) Ekã shi faŋŋ akɛ, jɛmɛ ni Yesu tee lɛ shɛje nyɛmimɛi yei ni yeɔ ŋkɔmɔ lɛ amii waa.\nŊmɛnɛ hu lɛ, kɛ wɔtee wɔyasara mɔ ko ni agbo yɛ enɔ lɛ, no baanyɛ ashɛje mɔ lɛ mii. Beni Scott kɛ Lydia binuu ni atsɛɔ lɛ Theo ni eye afii ekpaa lɛ gbo yɛ oshara ko mli lɛ, amɛkɛɛ akɛ: “No mli lɛ, nɔ ni he hiaa wɔ kɛkɛ ji ni wɔná wekumɛi kɛ nanemɛi yɛ wɔmasɛi. Amɛba helatsamɔ he lɛ tɛ̃ɛ yɛ nyɔɔŋteŋ.” Mɛni nanemɛi nɛɛ wie? “Nakai beaŋ lɛ, wiemɔi ahe ehiaaa wɔ. Jɛmɛ kɛkɛ ni amɛba lɛ ha wɔna akɛ amɛsusuɔ wɔhe.”\nBiblia lɛ kɛɔ akɛ beni Yesu na mɛi ni foɔ Lazaro lɛ, “ehao” ni ‘efo.’ (Yohane 11:33-35, 38, Ga Biblia hee) Yesu ebuuu lɛ hiɛgbele akɛ eeefo yɛ mɛi ahiɛ. Enu he eha amɛ ni ekɛ amɛ ye ŋkɔmɔ. Mɛni wɔkaseɔ yɛ enɛ mli? Kɛ́ wɔyasara mɛi ni agbo yɛ amɛnɔ lɛ, esaaa akɛ efeɔ wɔ hiɛgbele akɛ wɔ kɛ amɛ aaafo. (Romabii 12:15) Yɛ gbɛ kroko nɔ lɛ, kaabɔ mɔdɛŋ akɛ obaafee nɔ ko koni no aha mɔ ni agbo yɛ enɔ lɛ afo. Mɛi komɛi baasumɔ ni amɛfo yɛ teemɔŋ.\nOkɛ Musuŋtsɔlɛ Abo Lɛ Toi\nEkolɛ Yesu yɛ wiemɔi komɛi yɛ ejwɛŋmɔŋ ni ebaanyɛ ewie kɛwo Marta kɛ Maria hewalɛ, shi eeenyɛ efee akɛ eŋmɛ amɛ gbɛ ni amɛ klɛŋklɛŋ amɛwie. (Yohane 11:20, 21, 32) Beni ekɛ Marta wie lɛ, ebi lɛ sane, ni no sɛɛ lɛ ebo lɛ toi.—Yohane 11:25-27.\nKɛ́ wɔbo mɛi atoi jogbaŋŋ lɛ, no tsɔɔ akɛ wɔsusuɔ amɛhe kɛjɛɔ wɔtsui mli. Kɛ́ wɔɔnyɛ wɔshɛje mɛi ni agbo yɛ amɛnɔ lɛ amii lɛ, ebaabi ni wɔbo amɛ toi jogbaŋŋ. Wɔbaanyɛ wɔbi mɛi ni agbo yɛ amɛnɔ lɛ saji ni baaha amɛya nɔ amɛwie nɔ ni yɔɔ amɛtsuiŋ, ni no baatsɔɔ akɛ wɔboɔ sane toi jogbaŋŋ. Shi, kwɛmɔ jogbaŋŋ koni okanyɛ mɔ lɛ nɔ ni ewie kɛji esumɔɔɔ ni ewieɔ. Ekolɛ etɔ lɛ ni eetao ejɔɔ ehe.\nEkolɛ mɛi ni agbo yɛ amɛnɔ lɛ baajijaa ni amɛbaawie nɔ kome too lɛ shii abɔ. Mɛi komɛi jieɔ amɛhenumɔi akpo. Maria kɛ Marta fɛɛ kɛɛ Yesu akɛ: “Nuŋtsɔ, eji oyɛ biɛ kulɛ, minyɛmi lɛ naaa agbo.” (Yohane 11:21, 32) Mɛni Yesu fee? Eto etsui shi ni ekɛ musuŋtsɔlɛ bo amɛ toi. Ekaaa akɛ ebaatsɔɔ amɛ bɔ ni esa akɛ amɛnu he amɛha. Ekã shi faŋŋ akɛ, ele akɛ mɛi ni agbo yɛ amɛnɔ lɛ baanu dɔlɛ kɛ piŋmɔ he waa.\nKɛji oleee nɔ ni obaawie beni oyasara mɔ ko ni agbo yɛ enɔ lɛ, obaanyɛ okɛɛ nɔ ko tamɔ nɛkɛ kɛje sanegbaa lɛ shishi akɛ, “Ani obaasumɔ ni okɛɛ mi bɔ ni eba lɛ?” No sɛɛ lɛ, bo lɛ toi jogbaŋŋ beni ehaa hetoo lɛ. Bo nɔ ni ekɛɔ lɛ toi jogbaŋŋ. Kwɛmɔ mɔ lɛ hiɛ tɛ̃ɛ ni obɔ mɔdɛŋ akɛ obaanu bɔ ni enuɔ he ehaa lɛ shishi.\nEbɛ mlɛo akɛ aaanu bɔ ni mɔ ko ni agbo yɛ enɔ lɛ nuɔ he ehaa lɛ shishi. Lydia tsɔɔ mli akɛ: “Wɔhiamɔ nii lɛ tsake.” Ekɛshi sɛɛ akɛ: “Bei komɛi lɛ wɔfoɔ aahu yɛ mɛi ni ebasara wɔ lɛ ahiɛ. Nɔ ni wɔtaoɔ kɛkɛ ji ni mɛi awo wɔ hewalɛ. Wɔnanemɛi lɛ bɔ mɔdɛŋ waa amɛnu wɔ shishi.”\nYesu tsu enɛ he nii jogbaŋŋ kɛmɔ shi. Ele akɛ mɔ fɛɛ mɔ yɛ “lɛ diɛŋtsɛ ehaomɔ kɛ emanehulu.” (2 Kronika 6:29) Esoro hetoo ni Yesu kɛha nyɛmimɛi yei enyɔ lɛ ateŋ mɔ fɛɛ mɔ yɛ sane ni amɛkɛfɔ̃ ehiɛ lɛ he. Akɛni Marta tee nɔ ewie hewɔ lɛ, Yesu kɛ lɛ gba sane. Shi akɛni Maria miifo hewɔ lɛ, Yesu kɛ lɛ ewieee pii. (Yohane 11:20-28, 32-35) Mɛni wɔbaanyɛ wɔkase kɛjɛ nɔ ni Yesu fee lɛ mli? Ebaafee nɔ ni hi akɛ obaaha mɔ ni agbo yɛ enɔ lɛ kɛ nɔ ko aba ni nyɛgba he sane. Kɛji ojɛ osuɔmɔ mli obo amɛ toi beni amɛyeɔ ŋkɔmɔ lɛ, no baanyɛ ashɛje amɛmii waa.\nWiemɔi ni Tsaa Mɔ\nBeni Maria kɛ Marta kɛɛ Yesu akɛ: “Eji oyɛ biɛ kulɛ,” Yesu shwaaa amɛ yɛ nɔ ni amɛkɛɛ lɛ hewɔ loo emli fuuu amɛ yɛ he. Hetoo ni ekɛha Marta akɛ: “Onyɛmi nuu lɛ baate shi” lɛ, ha etsui nyɔ emli. (Yohane 11:23) Yesu kɛ wiemɔi fioo nɛɛ ye ebua lɛ koni ena akɛ hiɛnɔkamɔ yɛ lolo.\nKɛ́ okɛ mɛi ni agbo yɛ amɛnɔ lɛ miiwie lɛ, ha ehi ojwɛŋmɔŋ akɛ, kɛji ojɛ otsui mli okɛ amɛ wie wiemɔi fioo po ni woɔ mɔ hewalɛ lɛ, ebaanyɛ eye ebua amɛ waa. Abaanyɛ awie miishɛjemɔ wiemɔi loo aŋmala yɛ wolo nɔ. Akɛni abaanyɛ akane woji ni aŋmala lɛ shii abɔ hewɔ lɛ, nomɛi baanyɛ ashɛje mɔ mii be kplaŋŋ. Nyɔji nɛɛhu sɛɛ beni Kath wu Bob egbo lɛ, Kath tee nɔ ekane woji ni mɛi ŋmala kɛmaje lɛ lɛ fɛɛ ekoŋŋ. Ekɛɛ akɛ, “Mina akɛ woji nɛɛ ye ebua mi waa yɛ nakai beaŋ po fe tsutsu lɛ.” Ni ekɛfata he akɛ, “Nakai beaŋ ji be ni woji nɛɛ shɛje mimii waa.”\nMɛɛ wiemɔ kuku obaanyɛ oŋma kɛshɛje mɔ ko mii? Obaanyɛ oŋma mɔ ni egbo lɛ he sane—tamɔ niiashikpamɔ ko ni okɛ lɛ fɛɛ ná loo esu ko ni osumɔɔ waa lɛ he sane. Kath kɛɛ akɛ: “Bob he wiemɔi kpakpai kɛ bɔ ni efeɔ enii ehaa ni mɛi ŋmala lɛ ha ŋmɔlɔ kɛ awerɛhoo fɛɛ loo mi. Nibii ni efee ni yɔɔ ŋmɔlɔ ni mɛi ŋmala yɛ ehe lɛ wo minaa ŋmɔlɔ ni eha mikai bɔ ni wɔhi shi kɛ miishɛɛ lɛ.”\nFeemɔ Nɔ ko ni Sa Kɛye Obua Mɔ Lɛ\nYesu fee nɔ ko ni wɔnyɛŋ wɔfee kɛye ebua Lazaro weku lɛ. Etee Lazaro shi. (Yohane 11:43, 44) Shi wɔbaanyɛ wɔfee nibii babaoo ni sa ni yɔɔ wɔhewalɛ mli, tamɔ nihoomɔ, wɔɔhe ni wɔbaatao wɔha gbɔi, niiahefɔmɔ, gbekɛbii akwɛmɔ, nibii ahemɔ, aloo ni wɔye wɔbua kɛ tsɔne. Kɛ́ wɔjɛ wɔsuɔmɔ mli wɔtsu nibii bibii ni abuuu po wɔha mɔ ni agbo yɛ enɔ lɛ, ŋwanejee ko bɛ he akɛ amɛbaanya he waa.\nShishinumɔ yɛ he akɛ mɛi ni miiye ŋkɔmɔ lɛ baasumɔ ni amɛná be amɛha amɛhe. Fɛɛ sɛɛ lɛ, obaanyɛ otao gbɛ ni sa ni otsɔ nɔ kɛbi amɛshi. Yoo ko ni bi gbo lɛ kɛɛ akɛ: “Be pɔtɛɛ ko bɛ ni esa akɛ aye ŋkɔmɔ kɛyashi.” Mɛi komɛi kaiɔ mɔ ni agbo yɛ enɔ lɛ yɛ bei pɔtɛɛ komɛi anɔ, tamɔ be ni ebote gbalashihilɛ mli loo be ni nɔ nyɔ ehiŋmɛiiaŋ lɛ. Kɛji otee oyasara lɛ yɛ bei nɛɛ amli lɛ, obaatsɔ naanyo kpakpa yɛ haomɔ beaŋ oha lɛ.—Abɛi 17:17.\nHiɛnɔkamɔ ni Yesu kɛ ekaselɔi lɛ gba he sane lɛ fata miishɛjemɔ ni ekɛha lɛ he, akɛ: “Wɔshieŋtsɛ Lazaro ewɔ; shi miiya ni mayatsĩɛ lɛ yɛ wɔ lɛ mli.” (Yohane 11:11) Yesu ma nɔ mi eha esɛɛnyiɛlɔi lɛ akɛ gbohiiashitee baaba. Ebi Marta akɛ: “Oheɔ enɛ oyeɔ lo?” Marta kɛɛ lɛ akɛ: “Hɛɛ, Nuŋtsɔ.”—Yohane 11:24-27.\nOheɔ oyeɔ akɛ Yesu baatee gbohii ashi lo? Kɛ nakai lɛ, okɛ mɛi ni agbo yɛ amɛnɔ lɛ agba hiɛnɔkamɔ kpele nɛɛ he sane. Feemɔ nɔ ko ni sa kɛye obua amɛ. Owiemɔ kɛ onifeemɔ baanyɛ ashɛje amɛmii yɛ gbɛ ko nɔ.—1 Yohane 3:18.—w10-E 11/1.\n[Shikpɔŋ he mfoniri ni yɔɔ baafa 18]


Nɔ Hewɔ ni Ehe Miihia ni Oya Ohiɛ yɛ Mumɔŋ | Nikasemɔ\nKANEMƆ YƐ Acholi Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Armenia (West) Australia Mumuii Awiemɔ Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Blɔfo Boulou Brazil Mumuii Awiemɔ Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Colombia Mumuii Awiemɔ Croatia Cuban Sign Language Czech Dangme Denmark Dutch Ecuador Mumuii Awiemɔ Efik Estonia Ewe Fiji Finland Finland Mumuii Awiemɔ Fon French Ga Georgia Germany Germany Mumuii Awiemɔ Guarani Gujarat Gun Hausa Hebri Hela Hiligaynon Hindi Hungary Ibanag Iceland Igbo Iloko Indonesia Isoko Italia Italia Mumuii Awiemɔ Japan Japan Mumuii Awiemɔ Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korea Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvia Lhukonzo Lithuania Luganda Lunda Luo Luvale Macedonia Malagasy Malay Malayalam Mambwe-Lungu Marathi Maya Mbunda Mexico Mumuii Awiemɔ Mongolia Moore Myanmar Ndebele Ndebele (Zimbabwe) Ndonga Nepali Nigerian Pidgin Norway Nzema Okpe Oromo Ossetia Pangasinan Papiamento (Curaçao) Paraguay Mumuii Awiemɔ Persia Peru Mumuii Awiemɔ Pidgin (Cameroon) Poland Poland Mumuii Awiemɔ Portuguese (Brazil) Punjabi Quechua (Bolivia) Romania Runyankore Russia Russia Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swati Sweden Tagalog Taiwan Mumuii Awiemɔ Tajiki Tamil Tatar Telugu Tetun Dili Thailand Tigrinya Tiv Tok Pisin Tsonga Turkey Turkmen Tuvalu Twi Tzotzil Ukrain Urdu Urhobo Uzbek Venda Venezuela Mumuii Awiemɔ Vietnam Waray-Waray Welsh Wolaita Xhosa Yoruba Zande Zapotec (Isthmus) Zimbabwe Mumuii Awiemɔ Zulu\n“Yaa nɔ okɛ ojwɛŋmɔ ama nikanemɔ yɛ mɛi ahiɛ, wiemɔkɛtsɔɔmɔ, kɛ nitsɔɔmɔ nɔ.”—1 TIM. 4:13.\nLALAI: 45, 70\nKɛ́ ootao oya ohiɛ yɛ mumɔŋ lɛ, mɛni esa akɛ ofee?\nMɛni baaye abua bo ni onijiaŋ akaje wui be ni obɔɔ mɔdɛŋ ni oya ohiɛ yɛ mumɔŋ lɛ?\nMɛni ji nibii ni obaanyɛ ofee bɔ ni afee ni onyɛ oshiɛ jogbaŋŋ fe bɔ ni ofeɔ bianɛ lɛ?\n1, 2. (a) Mɛɛ gbɛ nɔ gbalɛ ni yɔɔ Yesaia 60:22 lɛ eba mli yɛ naagbee gbii nɛɛ amli? (b) Mɛni he ebahia waa yɛ Yehowa asafo lɛ mli?\n“MƆ BIBIOO ko aaatsɔ mɛi akpe, ni mɔ fioo hu aaatsɔ maŋ ni wa.” (Yes. 60:22) Gbalɛ nɛɛ miiba mli yɛ naagbee gbii nɛɛ amli. Yɛ afi 2015 sɔɔmɔ afi lɛ mli lɛ, mɛi 8,220,105 sɔŋŋ shiɛ Maŋtsɛyeli lɛ he sane kpakpa lɛ yɛ je lɛŋ fɛɛ! Gbalɛ lɛ naagbee fã lɛ kɛɔ akɛ: “Kɛ́ shɛ ebe lɛ, mi, Yehowa, mahã afee oya!” Bɔ ni Yehowa asafo lɛ shwereɔ oyayaayai lɛ kɛ nitsumɔ pii baaba, ni ehe baahia ni wɔ fɛɛ wɔkɛ wɔkɔŋ awo shishi. No hewɔ lɛ, ani oomia ohiɛ ootsu babaoo yɛ sɔɔmɔ nitsumɔ lɛ mli? Ŋmɛnɛ lɛ, nyɛmimɛi babaoo miisɔmɔ akɛ daa gbɛgbalɔi kɛ gbɛgbalɔi awalɔi, mɛi komɛi hu efã kɛtee hei ni hiamɔ lɛ da yɛ, ni mɛi komɛi hu miiye amɛmiibua kɛmiimamɔ Maŋtsɛyeli Asai loo amɛkɛ amɛhe ewo sɔɔmɔ nitsumɔ lɛ fãi krokomɛi amli.\n2 Yɛ nakai beiaŋ nɔŋŋ lɛ, ehe baahia ni aná nitsulɔi babaoo hu. Akɛ nɔkwɛmɔnɔ lɛ, daa afi lɛ, atseɔ asafoi hei aaafee 2,000. No hewɔ lɛ, kɛ́ esa akɛ aná asafoŋ onukpai 5 yɛ asafo fɛɛ asafo mli lɛ, belɛ, esa akɛ aná asafoŋ onukpai hei 10,000 daa afi. Ni tsɔɔ akɛ, esa akɛ nyɛmimɛi hii pii amia amɛhiɛ waa ni amɛnyɛ amɛsɔmɔ akɛ asafoŋ sɔɔlɔi, ní asafoŋ sɔɔlɔi lɛ hu amia amɛhiɛ ni amɛnyɛ amɛsɔmɔ akɛ asafoŋ onukpai. Shi jeee nyɛmimɛi hii pɛ ahe hiaa, ‘nitsumɔ babaoo yɛ Nuŋtsɔ lɛ nitsumɔ lɛ mli’ kɛhã nyɛmimɛi yei hu.—1 Kor. 15:58.\n3, 4. Mɛɛ otii obaanyɛ okɛmamɔ ohiɛ yɛ Yehowa sɔɔmɔ lɛ mli?\n3 Kanemɔ 1 Timoteo 3:1. Hela wiemɔ ni atsɔɔ shishi akɛ “miitao” lɛ shishi ji, ni mɔ ko baakpã enine mli waa koni enine ashɛ nɔ ko nɔ, titri lɛ, kɛ́ nii lɛ kã shɔŋŋ. Wiemɔ nɛɛ ni bɔfo Paulo kɛtsu nii lɛ hãa wɔnaa akɛ, dani mɔ ko baanyɛ aya ehiɛ yɛ mumɔŋ lɛ, esa akɛ emia ehiɛ waa. Akɛ nɔkwɛmɔnɔ lɛ, susumɔ nyɛmi nuu ko ni miitao etsu babaoo yɛ esafo lɛ mli lɛ he okwɛ. Klɛŋklɛŋ lɛ, esa akɛ emia ehiɛ waa ni ejie Kristofoi asui akpo, bɔ ni afee ni enyɛ esɔmɔ akɛ asafoŋ sɔɔlɔ. No sɛɛ lɛ, esa akɛ eya nɔ emia ehiɛ koni yɛ be ni sa mli lɛ, enyɛ eshɛ taomɔ nii ni esa akɛ mɔ ashɛ he dani ahala lɛ akɛ asafoŋ onukpa lɛ hu he.\n4 Nakai nɔŋŋ esa akɛ nyɛmimɛi ni miitao amɛsɔmɔ akɛ gbɛgbalɔi, amɛyasɔmɔ yɛ Betel, loo amɛyaye amɛbua kɛmamɔ Maŋtsɛyeli Asai lɛ amia amɛhiɛ koni amɛnyɛ amɛshɛ otii ni amɛkɛmamɔ amɛhiɛ lɛ ahe. Nyɛhãa wɔkwɛa bɔ ni Nyɔŋmɔ Wiemɔ lɛ baanyɛ aye abua wɔ fɛɛ ni wɔya wɔhiɛ yɛ Yehowa sɔɔmɔ lɛ mli.\nOBAANYƐ OFEE BABAOO YƐ YEHOWA SƆƆMƆ LƐ MLI\n5. Mɛni oblahii kɛ oblayei baanyɛ amɛkɛ amɛhewalɛ lɛ atsu yɛ Yehowa sɔɔmɔ lɛ mli?\n5 Nyɛmimɛi oblahii kɛ oblayei yɛ hewalɛ ni amɛbaanyɛ amɛkɛtsu babaoo yɛ Yehowa sɔɔmɔ lɛ mli. (Kanemɔ Abɛi 20:29.) Nyɛmimɛi oblahii kɛ oblayei ni sɔmɔɔ yɛ Betel lɛ ateŋ mɛi komɛi yeɔ amɛbuaa kɛkalaa Bibliai kɛ asafo lɛ woji krokomɛi. Nyɛmimɛi oblahii kɛ oblayei babaoo hu yeɔ amɛbuaa kɛ́ aamamɔ Maŋtsɛyeli Asai hei loo aasaa memeji ni yɔɔ lɛ. Agbɛnɛ hu, kɛ́ adebɔɔ naa osharai ba lɛ, nyɛmimɛi oblahii kɛ oblayei yayeɔ amɛbuaa. Nyɛmimɛi oblahii kɛ oblayei babaoo ni miisɔmɔ akɛ gbɛgbalɔi lɛ kaseɔ wiemɔi hei ni amɛfãa gbɛ amɛyashiɛɔ sane kpakpa lɛ yɛ hei krokomɛi.\n6-8. (a) Mɛni nyɛmi nuu ko fee koni ená miishɛɛ yɛ Yehowa sɔɔmɔ lɛ mli? Ni mɛni jɛ mli kɛba? (b) Kɛ́ wɔmiitao wɔfee babaoo yɛ Yehowa sɔɔmɔ lɛ mli lɛ, mɛni esa akɛ wɔfee?\n6 Ekã shi faŋŋ akɛ, oosumɔ ni okɛ otsui fɛɛ asɔmɔ Nyɔŋmɔ. Shi ekolɛ, onuɔ he akɛ Yehowa sɔɔmɔ lɛ eŋɔɔɔ. Nakai ji bɔ ni nyɛmi nuu ko ni atsɛɔ lɛ Aaron lɛ nu he ehã be ko ni eho. Eyɛ mli akɛ akɛ anɔkwale lɛ tsɔse lɛ kɛjɛ egbekɛbiiashi moŋ, shi ewie akɛ: “Ebashɛ he ko ni agbɛnɛ lɛ, asafoŋ kpeei yaa kɛ shiɛmɔyaa eje mitsine.” Aaron shwe akɛ esɔmɔ Yehowa kɛ miishɛɛ, shi enaaa nɔ kwraa ni ebaafee koni ená nakai miishɛɛ lɛ. No hewɔ lɛ, ole nɔ ni efee?\n7 Aaron bɔi Biblia lɛ kanemɔ daa, esaa ehe jogbaŋŋ kɛhã asafoŋ kpeei lɛ, ni kɛ́ etee lɛ, ehãa saji ahetoo. Kɛfata he lɛ, ebɔi sɔlemɔ waa. Enɛ hã ebasumɔ Yehowa waa, ni etee ehiɛ yɛ mumɔŋ. Aaron batsɔ gbɛgbalɔ, eyaye ebua yɛ hei ni adebɔɔ naa osharai eba yɛ, ni efã gbɛ kɛtee maŋ kroko nɔ eyashiɛ. Amrɔ nɛɛ, ebatsɔ asafoŋ onukpa ni eesɔmɔ yɛ Betel. Te enuɔ he ehãa tɛŋŋ? Ewie akɛ: “‘Misa minaa ni mina akɛ Yehowa hi.’ Yehowa ejɔɔ mi, no hewɔ lɛ, minuɔ he akɛ, esa akɛ mato lɛ najiaŋ. Enɛ tsirɛɔ mi koni mafee babaoo yɛ esɔɔmɔ lɛ mli, ni kɛ́ mifee nakai lɛ, esaa ejɔɔ mi ekoŋŋ.”\n8 Lalatsɛ lɛ ŋma akɛ: “Mɛi ni taoɔ Yehowa sɛɛ gbɛ lɛ, nɔ kpakpa ko ehiaŋ amɛ.” (Kanemɔ Lala 34:9-11.) Yehowa haŋ mɛi ni sɔmɔɔ lɛ kɛ ekãa lɛ awu bɔ kɔkɔɔkɔ. Kɛ́ wɔjɛ wɔtsuiŋ wɔfee bɔ fɛɛ bɔ ni wɔbaanyɛ yɛ Yehowa sɔɔmɔ lɛ mli lɛ, wɔbaaná miishɛɛ waa, ni wɔ diɛŋtsɛ wɔbaana akɛ “Yehowa hi.”\nKAAHÃ ONIJIAŊ JE WUI\n9, 10. Mɛni hewɔ tsuishitoo he miihia wɔ lɛ?\n9 Ekolɛ, ooshwe waa ni oná sɔɔmɔ hegbɛ ko, shi onáaa, aloo ekolɛ, ootao ofee babaoo yɛ Yehowa sɔɔmɔ lɛ mli, shi oshihilɛ eŋmɛɛɛ bo gbɛ. Kɛ́ eba lɛ nakai lɛ, mɛni esa akɛ ofee? Esa akɛ oto otsui shi ni omɛ. (Mika 7:7) Ekolɛ, Yehowa baaŋmɛ gbɛ ni be ashwie mli dani onine ashɛ nakai sɔɔmɔ hegbɛ lɛ nɔ loo oshihilɛ atsake. Kɛ̃lɛ, esa akɛ okai be fɛɛ be akɛ, ebaaya nɔ eye ebua bo. Akɛ nɔkwɛmɔnɔ lɛ, Yehowa wo Abraham shi akɛ ebaaduro lɛ binuu. Shi afii babaoo baho ni Abraham náko binuu. Kɛ̃lɛ, enijiaŋ ejeee wui. Etee nɔ ehe Yehowa nɔ eye, ni eto etsui shi emɛ, ni yɛ be ni sa mli lɛ, Yehowa duro lɛ Isak.—1 Mose 15:3, 4; 21:5; Heb. 6:12-15.\n10 Ebɛ mlɛo akɛ oooto otsui shi omɛ. (Abɛi 13:12) Kɛ́ ojwɛŋ oshihilɛ lɛ he tuutu, ni ofó owo omli yɛ otii ni okɛmamɔ ohiɛ shi onyɛko oshɛ he lɛ ahe lɛ, onijiaŋ baaje wui waa. No hewɔ lɛ, yɛ nɔ najiaŋ ni obaafee nakai lɛ, okɛ be nɛɛ akase sui ni baaye abua bo ni kɛ́ onine shɛ hegbɛ lɛ nɔ lɛ, onyɛ otsu he nii jogbaŋŋ. Nibii etɛ ni nyiɛ sɛɛ nɛɛ baaye abua bo ni onyɛ ofee nakai.\n11. Mɛɛ sui esa akɛ wɔbɔ mɔdɛŋ wɔná? Ni mɛni hewɔ ehe miihia ni wɔná sui nɛɛ?\n11 Bɔɔ mɔdɛŋ ni oná sui ni baaye abua bo. Kɛ́ okane Nyɔŋmɔ Wiemɔ lɛ ni ojwɛŋ nɔ lɛ, ohiɛ baakã shi, obaayoo nii asɛɛ, obaale nii, obaasusu nii ahe kɛya shɔŋŋ, ni obaakpɛ yiŋ ni ja yɛ saji ahe. Sui nɛɛ ahe miihia mɛi fɛɛ ni nyiɛɔ hiɛ yɛ Yehowa asafo lɛ mli lɛ. (Abɛi 1:1-4; Tito 1:7-9) Kɛ́ okane asafo lɛ woji lɛ, obaana Nyɔŋmɔ susumɔ yɛ nibii pii ahe. Kɛ́ okɛ nibii ni okaseɔ yɛ Biblia lɛ mli lɛ tsu nii daa gbi lɛ, yiŋ srɔtoi ni okpɛɔ yɛ hiɛtserɛjiemɔ, hesaamɔ, shika he saji, bɔ ni okɛ mɛi hiɔ shi ohãa, kɛ ekrokomɛi ni tamɔ nakai lɛ ahe lɛ baasa Yehowa hiɛ.\n12. Mɛni hãa anyɛɔ amuɔ afɔ̃ɔ mɔ ko nɔ yɛ asafo lɛ mli?\n12 Okɛ hiɛdɔɔ atsu nitsumɔ fɛɛ nitsumɔ ni akɛbaawo odɛŋ lɛ. Kɛ́ nyɛmimɛi hii ji wɔ jio, nyɛmimɛi yei ji wɔ jio lɛ, ehe miihia ni wɔkɛ hiɛdɔɔ atsu nitsumɔ fɛɛ nitsumɔ ni akɛbaawo wɔdɛŋ lɛ. Be ni Nehemia sɔmɔɔ akɛ amralo lɛ, ehala hii anɔkwafoi ni sheɔ Nyɔŋmɔ gbeyei ni abaanyɛ amu afɔ̃ amɛnɔ, ni etuu nitsumɔi srɔtoi ewo amɛdɛŋ. (Neh. 7:2; 13:12, 13) Ŋmɛnɛ lɛ, sui nɛɛ nɔŋŋ akpaa gbɛ akɛ mɛi fɛɛ ni atuɔ nitsumɔi awoɔ amɛdɛŋ yɛ asafo lɛ mli lɛ baajie lɛ kpo. (1 Kor. 4:2) Kɛ́ wɔkɛ hiɛdɔɔ tsu nii lɛ, wɔbaaná gbɛ́i kpakpa, ni ekolɛ abaatuu nitsumɔi krokomɛi awo wɔdɛŋ.—Kanemɔ 1 Timoteo 5:25.\n13. Mɛɛ gbɛ nɔ obaanyɛ okase Yosef kɛ́ mɛi kɛ bo ye yɛ gbɛ ni ejaaa nɔ?\n13 Okɛ ohiɛ afɔ̃ Yehowa nɔ. Kɛ́ mɔ ko kɛ bo ye yɛ gbɛ ni ejaaa nɔ lɛ, mɛni esa akɛ ofee? Bei komɛi lɛ, obaanyɛ oya mɔ lɛ ŋɔɔ amrɔ nɔŋŋ ni oyagbala nibii amli otsɔɔ lɛ. Shi saji lɛ ekomɛi yɛ ni kɛ́ oka akɛ obaatsu he nii nakai lɛ, obaahã emli awo wu moŋ. Susumɔ Yosef he okwɛ. Yosef nyɛmimɛi lɛ kɛ lɛ yeee jogbaŋŋ kwraa, shi ebɛɛɛ amɛ ewooo emli. Sɛɛ mli lɛ, afolɔ enaa ni awo lɛ tsuŋ, shi ekɛ ehiɛ fɔ̃ Yehowa nɔ kɛhã yelikɛbuamɔ. Etee nɔ ejwɛŋ Yehowa shiwoi lɛ ahe, ni eye lɛ anɔkwa. Mɛni jɛ mli kɛba? “Yehowa wiemɔ lɛ tsuu ehe.” (Lala 105:19) Naagbai ni ekɛkpe lɛ, kɛ bɔ ni etsu amɛhe nii ehã lɛ saa lɛ jogbaŋŋ kɛhã nitsumɔ krɛdɛɛ ko. (1 Mose 41:37-44; 45:4-8) No hewɔ lɛ, kɛ́ mɔ ko kɛ bo ye yɛ gbɛ ni ejaaa nɔ lɛ, sɔlemɔ obi Yehowa hiɛshikamɔ, ni okɛ ohiɛ afɔ̃ enɔ. Too otsui shi kɛ́ okɛ mɔ lɛ miiwie, ni okɛ lɛ aye yɛ mlihilɛ mli. Kɛ́ ofee nakai lɛ, Yehowa baaye abua bo.—Kanemɔ 1 Petro 5:10.\nYAA OHIƐ YƐ SHIƐMƆ NITSUMƆ LƐ MLI\n14, 15. (a) Mɛni hewɔ esa akɛ wɔhã wɔhiɛ ahi gbɛ ni wɔtsɔɔ nɔ wɔshiɛɔ lɛ nɔ be fɛɛ be lɛ? (b) Mɛɛ gbɛi srɔtoi anɔ wɔbaanyɛ wɔtsɔ wɔye mɛi odase? (Kwɛmɔ mfoniri ni yɔɔ nikasemɔ lɛ shishijee lɛ kɛ akrabatsa ni yitso ji, “ Ani Obaasumɔ ni Oka Shiɛmɔ Gbɛ Kroko Okwɛ?”)\n14 Paulo wo Timoteo hewalɛ ni eya nɔ ekɛ ejwɛŋmɔ ama “nikanemɔ yɛ mɛi ahiɛ, wiemɔkɛtsɔɔmɔ, kɛ nitsɔɔmɔ nɔ.” Ekɛɛ lɛ akɛ: “Ohiɛ ahi ohe nɔ kɛ onitsɔɔmɔ lɛ nɔ be fɛɛ be.” (1 Tim. 4:13, 16) Be ni Paulo kɛɛ Timoteo sane nɛɛ lɛ, no mli lɛ Timoteo eshiɛ sane kpakpa lɛ afii babaoo. Fɛɛ sɛɛ lɛ, Paulo wo lɛ hewalɛ ni ehã ‘ehiɛ ahi enitsɔɔmɔ lɛ nɔ be fɛɛ be,’ ejaakɛ ja efee nakai dani enitsɔɔmɔ lɛ baamɔ shi jogbaŋŋ. Mɛi ashihilɛ tsakeɔ, no hewɔ lɛ, ehe bahia ni lɛ hu etsake gbɛ ni etsɔɔ nɔ eshiɛɔ lɛ, bɔ ni afee ni enyɛ eshɛ mɛi atsui he. Ehe miihia ni wɔ hu wɔfee nakai be ni wɔshiɛɔ Maŋtsɛyeli lɛ he sane kpakpa lɛ.\n15 Hei komɛi yɛ ni kɛ́ otee shĩai amli oyaashiɛ lɛ, oyaninaŋ mɔ ko mɔ ko. Shĩai lɛ ekomɛi po yɛ ni afo he ni ata naa geeti, no hewɔ lɛ, onyɛŋ obote mli. Kɛ́ nakai eyɔɔ yɛ oshikpɔŋkuku lɛ mli lɛ, obaanyɛ otsake gbɛi ni otsɔɔ nɔ oshiɛɔ lɛ, bɔ ni afee ni onine anyɛ ashɛ mɛi anɔ.\n16. Te nyɛmimɛi komɛi tsuɔ maŋ odaseyeli nitsumɔ lɛ amɛhãa tɛŋŋ?\n16 Maŋ odaseyeli ji gbɛ kome ni hi waa ni wɔbaanyɛ wɔtsɔ nɔ wɔshiɛ sane kpakpa lɛ, ni nyɛmimɛi babaoo enya shiɛmɔ gbɛ nɛɛ he waa. Amɛyaa oketekei kɛ tsɔji amaamɔhei, jaji anɔ, shwɛmɔhei, kɛ hei krokomɛi ni tamɔ nakai koni amɛyashiɛ amɛhã mɛi. Nɔ ni amɛteŋ mɛi komɛi feɔ kɛjeɔ sanegbaa shishi ji akɛ, amɛwieɔ nɔ ko ni amɛnu yɛ redio lɛ loo TV lɛ nɔ lɛ he, loo kɛ́ mɔ ni amɛkɛkpe lɛ yɛ bii lɛ, amɛjieɔ gbekɛbii lɛ ayi, aloo kɛ́ mɔ lɛ miitsu nii lɛ, amɛbiɔ lɛ enitsumɔ lɛ he sane. Kɛ́ mɔ lɛ nya sanegbaa lɛ he, ni lɛ hu ebɔi eko wiemɔ lɛ, amɛgbalaa ejwɛŋmɔ kɛyaa nɔ ko ni awie yɛ Biblia lɛ mli lɛ nɔ, kɛkɛ lɛ, amɛbi lɛ esusumɔ yɛ he. Kɛ́ mɔ lɛ nya he lɛ, amɛkɛ lɛ tsaa Biblia mli sanegbaa lɛ nɔ.\n17, 18. (a) Mɛni baaye abua bo ni oná ekãa kɛye odase yɛ maŋ lɛ mli? (b) Mɛɛ gbɛ nɔ David wiemɔi lɛ baanyɛ awo bo hewalɛ ni oshiɛ sane kpakpa lɛ?\n17 Ekolɛ, ewa kɛhã bo akɛ obaaye mɛi odase yɛ maŋ lɛ mli, ni nakai ji bɔ ni gbɛgbalɔ ko ni yɔɔ New York City ni atsɛɔ lɛ Eddie lɛ nu he be ko ni eho. Ani ole nɔ ni ye ebua lɛ ni ená ekãa? Ewie akɛ: “Kɛ́ wɔmiifee weku jamɔ lɛ, mi kɛ miŋa taoɔ nibii komɛi ni mɛi wieɔ kɛ saji komɛi ni amɛfɔɔ bimɔ lɛ ahetoo. Kɛfata he lɛ, wɔbiɔ ŋaawoo yɛ nyɛmimɛi krokomɛi adɛŋ.” Amrɔ nɛɛ, Eddie mii shɛɔ ehe waa kɛ́ eeye odase yɛ maŋ lɛ mli.\n18 Kɛ́ otee ohiɛ yɛ shiɛmɔ nitsumɔ lɛ mli, ni oshiɛ sane kpakpa lɛ kɛ ekãa lɛ, mɛi fɛɛ baana oshweremɔ lɛ faŋŋ. (Kanemɔ 1 Timoteo 4:15.) Kɛfata he lɛ, ohiɛyaa lɛ baahã ajie wɔ-Tsɛ ni yɔɔ ŋwɛi lɛ yi. David wie akɛ: “Majie Yehowa yi daa nɛɛ, eyijiemɔ aaakã midaaŋ be fɛɛ be. Misusuma aaashwã afɔ̃ Yehowa nɔ; amanehulunalɔi [loo, heshibalɔi] aaanu he ni amɛmii aaashɛ amɛhe.” (Lala 34:2, 3) Ekolɛ, kɛtsɔ oshiɛmɔ nitsumɔ lɛ nɔ lɛ, obaaná mɛi abafata ohe kɛsɔmɔ Yehowa.\nYAA NƆ OJIE NYƆŊMƆ YI KƐTSƆ OHIƐ NI OOYA LƐ NƆ\n19. Mɛni hewɔ esa akɛ wɔná miishɛɛ kɛ́ wɔshihilɛ eŋmɛɛɛ wɔ gbɛ ni wɔsɔmɔ Yehowa bɔ ni wɔtsui shweɔ lɛ po?\n19 David wie akɛ: “Yehowa, onitsumɔi lɛ fɛɛ aaadao shi, ni omɛi krɔŋkrɔŋi lɛ aaajie oyi! Amɛaawie omaŋtsɛyeli lɛ anunyam lɛ he, ni amɛaagba ohewalɛ lɛ he sane, koni amɛhã gbɔmɛi abii ale ehewalɛ nitsumɔi lɛ, kɛ emaŋtsɛyeli lɛ nyam kɛ agbojee lɛ.” (Lala 145:10-12) Hɛɛ, Yehowa tsuji anɔkwafoi fɛɛ shweɔ waa ni amɛgba mɛi krokomɛi ehe sane. Shi kɛ́ hela loo gbɔlɛ hãaa onyɛ otsu shiɛmɔ nitsumɔ lɛ bɔ ni otsui shweɔ hu? Kaahã ohiɛ kpa nɔ kɔkɔɔkɔ akɛ, be fɛɛ be ni obaashiɛ sane kpakpa lɛ ohã mɛi ni kwɛɔ bo lɛ loo mɛi krokomɛi lɛ, oojie Yehowa yi. Kɛ́ awo bo tsuŋ yɛ ohemɔkɛyeli lɛ hewɔ lɛ, bo hu obaanyɛ ohã Yehowa tsui anyɔ emli kɛ́ oshiɛ be fɛɛ be ni hegbɛ lɛ baagbele. (Abɛi 27:11) Kɛ́ owekumɛi jáaa Yehowa, shi bo lɛ, otee nɔ osɔmɔ lɛ lɛ, emii baashɛ ehe waa. (1 Pet. 3:1-4) Ekɔɔɔ he eko shihilɛ mli ni wɔyɔɔ lɛ, wɔbaanyɛ wɔjie Yehowa yi ni wɔya wɔhiɛ yɛ mumɔŋ.\n20, 21. Kɛ́ atuu sɔ̃i awo odɛŋ yɛ Yehowa asafo lɛ mli lɛ, mɛɛ gbɛ nɔ mɛi krokomɛi baaná he sɛɛ?\n20 Kɛ́ otee ohiɛ yɛ mumɔŋ lɛ, Yehowa baajɔɔ bo. Kɛ́ oto onibii ahe gbɛjianɔ jogbaŋŋ, loo ofee tsakemɔi fioo komɛi yɛ oshihilɛ mli lɛ, ekolɛ obaanyɛ okɛ be babaoo ashiɛ sane kpakpa lɛ ohã mɛi koni amɛná hiɛnɔkamɔ. Kɛ́ oná be babaoo kɛhã Yehowa sɔɔmɔ lɛ, obaanyɛ oye obua onyɛmimɛi Kristofoi lɛ waa fe bɔ ni ofeɔ bianɛ lɛ po. Kɛfata he lɛ, kɛ́ amɛna bɔ ni obɔɔ mɔdɛŋ yɛ asafo lɛ mli lɛ, amɛbaasumɔ bo waa, amɛhiɛ baasɔ onitsumɔi kpakpai lɛ, ni amɛbaafi osɛɛ.\n21 Kɛ́ wɔbɔi Yehowa sɔɔmɔ etsɛ jio, wɔbɔi lɛ sɔɔmɔ nyɛsɛɛ nɛɛ nɔŋŋ jio lɛ, wɔ fɛɛ wɔbaanyɛ wɔya wɔhiɛ. Shi mɛɛ gbɛ nɔ mɛi ni edara yɛ mumɔŋ lɛ baanyɛ aye abua mɛi hei koni amɛya amɛhiɛ? Wɔbaahã sanebimɔ nɛɛ hetoo yɛ nikasemɔ ni nyiɛ sɛɛ lɛ mli.\nANI OBAASUMƆ NI OKA SHIƐMƆ GBƐ KROKO OKWƐ?\nBE KO ni eho lɛ, nyɛmi yoo ko ni yɔɔ Venezuela, ni atsɛɔ lɛ Venecia lɛ susuɔ akɛ enyɛŋ eye odase yɛ tɛlifoŋ nɔ kɔkɔɔkɔ. Shi gbi ko lɛ, etswa yoo ko ni ele ni ekɛ lɛ gba Biblia lɛ mli sane kuku. Yoo lɛ mii shɛ sanegbaa lɛ he, no hewɔ lɛ, Venecia kɛ lɛ bɔi Biblia lɛ kasemɔ. Yoo lɛ tee ehiɛ ni abaptisi lɛ. Amrɔ nɛɛ Venecia kɛɔ akɛ: “Asomoaŋ, tɛlifoŋ nɔ odaseyeli yeɔ omanye waa diɛŋtsɛ!”\nNyɛmi nuu ko ni yɔɔ Liberia, ni atsɛɔ lɛ Peter lɛ kɛ wɔwoji lɛ ekomɛi yaa skul. Gbi ko lɛ, eskulbii lɛ ekomɛi na ni ehiɛ trati ni ji, Oblahii kɛ Oblayei—Mɛni Nyɛkɛ Nyɛshihilɛ Baafee? lɛ, ni amɛbi lɛ ni ehã amɛ eko. Peter kɛ amɛ gba trati lɛ mli sane, ni ebi amɛ akɛ: “Mɛni nyɛkɛ nyɛshihilɛ baafee?” Amɛteŋ mɔ kome kɛɛ lɛ akɛ: “Masumɔ ni masɔmɔ Nyɔŋmɔ.” No hewɔ lɛ, Peter kɛ lɛ bɔi Biblia lɛ kasemɔ.\nGbalashihilɛ mli bii komɛi ni yɔɔ Poland lɛ bɛ gbɔmɔtsoŋ hewalɛ tsɔ, no hewɔ lɛ, amɛnyɛɛɛ amɛshi shĩa kɛya shiɛmɔ. Enɛ hewɔ lɛ, amɛyeɔ odase kɛtsɔɔ woloŋmaa nɔ. Nuu ko ni nine shɛ woji ni amɛŋmalaa lɛ eko nɔ lɛ ŋma amɛ akɛ: “Nyɛwolo lɛ shɛje mimii, ni mihiɛ esɔ waa. Afii etɛ nɛ ni miŋa gbo, ni nyɛsɛɛ afi lɛ, mibinuu lɛ yaná oshara ni egbo.” Yoo kroko hu ŋma amɛ sɛɛ mli akɛ: “Wolo ni nyɛŋma mi afii enyɔ ni eho nɛ lɛ, eye ebua mi ni mibale anɔkwale lɛ. Amrɔ nɛɛ, mibatsɔ nyɛmi.”\nKɛmaje Mɔ Ko Kɛmaje Mɔ Ko Nɔ Hewɔ ni Ehe Miihia ni Oya Ohiɛ yɛ Mumɔŋ


Shɛrɛmɔ Oyeyeeyefeemɔi lɛ Fɛɛ Oshwie Yehowa Nɔ—1 Petro 5:7 | Nikasemɔ\n“[Nyɛshɛrɛa] nyɛyeyeeyefeemɔi lɛ fɛɛ nyɛshwieɔ enɔ lɛ, ejaakɛ esusuɔ nyɛhe.”—1 PET. 5:7.\nLALAI: 60, 23\nMɛɛ gbɛ nɔ Nyɔŋmɔ Wiemɔ lɛ baanyɛ aye abua bo ni okafee yeyeeye?\nMɛni esa akɛ ofee koni oná “Nyɔŋmɔ toiŋjɔlɛ” lɛ?\nMɛɛ gbɛ nɔ onyɛmimɛi Kristofoi lɛ baanyɛ aye abua bo ni okafee yeyeeye?\n1, 2. (a) Mɛni hewɔ esaaa akɛ efeɔ wɔ naakpɛɛ akɛ bei komɛi lɛ wɔfeɔ yeyeeye lɛ? (Kwɛmɔ mfoniri ni yɔɔ nikasemɔ lɛ shishijee lɛ.) (b) Mɛni he wɔbaasusu yɛ nikasemɔ nɛɛ mli?\nSATAN ABONSAM mli efu waa, ni enyiɛ “tamɔ jata ni miihũu, ni eetao mɔ ko emi.” (1 Pet. 5:8; Kpoj. 12:17) Enɛ hewɔ lɛ, ŋmɛnɛ lɛ, je lɛ mli eyi tɔ kɛ naagbai ni baanyɛ ahã Nyɔŋmɔ tsuji po afee yeyeeye. Nyɔŋmɔ tsuji anɔkwafoi tamɔ Maŋtsɛ David kɛ mɛi krokomɛi ni hi shi yɛ blema lɛ hu fee yeyeeye bei komɛi. (Lala 13:3) Bɔfo Paulo ‘fee yeyeeye yɛ asafoi lɛ fɛɛ ahe.’ (2 Kor. 11:28) No hewɔ lɛ, kɛ́ naagbai su wɔtsui ni wɔfee yeyeeye lɛ, mɛni baaye abua wɔ?\n2 Yehowa, wɔ-Tsɛ ni yɔɔ suɔmɔ lɛ, ye ebua etsuji ni hi shi yɛ blema ni fee yeyeeye lɛ, ni eesumɔ ni efee nakai nɔŋŋ ehã wɔ ŋmɛnɛ. Biblia lɛ woɔ wɔ hewalɛ ni ‘wɔshɛrɛ wɔyeyeeyefeemɔi loo wɔgbeyeishemɔi kɛ wɔnaagbai lɛ fɛɛ wɔshwie Yehowa nɔ, ejaakɛ esusuɔ wɔhe.’ (1 Pet. 5:7, sh. niŋ.) Mɛni baaye abua wɔ ni wɔkaye wɔtsui tuutu? Nibii ejwɛ ni nyiɛ sɛɛ nɛɛ baanyɛ aye abua wɔ: (1) Wɔbaanyɛ wɔsɔle, (2) wɔkane Nyɔŋmɔ Wiemɔ lɛ ni wɔjwɛŋ nɔ, (3) wɔhã Yehowa mumɔ krɔŋkrɔŋ lɛ aye abua wɔ, kɛ (4) wɔkɛ wɔnaanyo ko ni bɛŋkɛ wɔ waa lɛ agba wɔnaagba lɛ he sane. Be ni wɔsusuɔ otii ejwɛ nɛɛ ahe lɛ, kwɛmɔ bɔ ni obaafee okɛ amɛ atsu nii jogbaŋŋ fe bɔ ni ofeɔ bianɛ lɛ po.\n“SHƐ OJATSU LƐ OFƆ̃ YEHOWA NƆ”\n3. Mɛɛ gbɛ nɔ obaanyɛ otsɔ oshɛ “ojatsu lɛ ofɔ̃ Yehowa nɔ”?\n3 Kɛ́ naagba ko miihao wɔ ni ehã wɔfee yeyeeye lɛ, nɔ klɛŋklɛŋ ni wɔbaanyɛ wɔfee ji, ni wɔbaajɛ wɔtsuiŋ wɔsɔle ni wɔkɛ sane lɛ fɛɛ afɔ̃ wɔ-Tsɛ ni yɔɔ ŋwɛi lɛ hiɛ. David fo lala ko, ni yɛ lala lɛ mli lɛ ekpa Yehowa fai akɛ: “Nyɔŋmɔ, feemɔ toi ohã misɔlemɔ lɛ.” Yɛ nakai lala lɛ nɔŋŋ mli lɛ, ewie akɛ: “Shɛ ojatsu lɛ ofɔ̃ Yehowa nɔ, ni lɛ eeehiɛ omli.” (Lala 55:2, 23) No hewɔ lɛ, yɛ nɔ najiaŋ ni obaaye otsui yɛ naagba ko ni obɔ he mɔdɛŋ aahu shi eyaaa lɛ he lɛ, jɛɛ otsuiŋ osɔle yɛ he. Shi mɛɛ gbɛ nɔ sɔlemɔ baanyɛ aye abua bo ni okaye otsui fe nine?—Lala 94:18, 19.\n4. Kɛ́ wɔfee yeyeeye lɛ, mɛni hewɔ ehe miihia ni wɔsɔle?\n4 Kanemɔ Filipibii 4:6, 7. Kɛ́ wɔjɛ wɔtsuiŋ wɔsɔle daa lɛ, Yehowa baabo wɔ toi ni ehã wɔsɔlemɔi lɛ ahetoo. Yɛ mɛɛ gbɛ nɔ? Ebaahã wɔjwɛŋmɔŋ akã wɔ shi, ni wɔtsui aŋmɛ dɛmm koni wɔkahao. Nyɛmimɛi pii ená enɛ mli niiashikpamɔ. Be ni amɛsɔle yɛ amɛnaagbai lɛ ahe lɛ, “Nyɔŋmɔ toiŋjɔlɛ ni fe niiashishinumɔi fɛɛ lɛ” bu amɛtsuii ahe koni amɛkafee yeyeeye tuutu. Yehowa baanyɛ afee nakai nɔŋŋ ehã bo. Kɛ́ naagba ni okɛkpeɔ lɛ naa wa tamɔ mɛ, “Nyɔŋmɔ toiŋjɔlɛ” lɛ baanyɛ aye abua bo ni odamɔ naa. Yehowa kɛɛ: “Kaakwɛkwɛɛ ohe [aloo, kaaye otsui], shi mi ji o-Nyɔŋmɔ lɛ! Mawajeo, ni maye mabuao.” Obaanyɛ okɛ ohiɛ afɔ̃ shiwoo nɛɛ nɔ kɛ otsui fɛɛ.—Yes. 41:10.\nNYƆŊMƆ WIEMƆ LƐ BAAWA BO NI OKAHAO FE NINE\n5. Mɛɛ gbɛ nɔ Nyɔŋmɔ Wiemɔ lɛ baanyɛ aye abua wɔ ni wɔkaye wɔtsui tsɔ?\n5 Nɔ ni ji enyɔ ni wɔbaanyɛ wɔfee kɛ́ wɔhao ji, ni wɔbaahala ŋmalɛi komɛi ni wɔkane ni wɔjwɛŋ nɔ. Mɛni hewɔ enɛ he hiaa lɛ? Ŋaawoi kɛ gbɛtsɔɔmɔi ni yɔɔ Biblia lɛ mli lɛ jɛ Nyɔŋmɔ, mɔ ni bɔ wɔ lɛ ŋɔɔ. No hewɔ lɛ, kɛ́ wɔhe be kɛjwɛŋ nɔ lɛ, ebaanyɛ eye ebua wɔ ni wɔkafee yeyeeye. Agbɛnɛ hu, kɛ́ nɔ ko ehã wɔfee yeyeeye lɛ, ebaanyɛ ejɔɔ wɔtsui kɛ wɔjwɛŋmɔ he. Kɛfata he lɛ, Ŋmalɛi lɛ baanyɛ aye abua wɔ ni wɔye wɔhe kɛjɛ naagbai komɛi ahe. Kɛ́ ojwɛŋ Nyɔŋmɔ Wiemɔ lɛ nɔ, ni okwɛ bɔ ni obaafee okɛ emli ŋaawoi lɛ atsu nii lɛ, ebaawaje bo waa. Yehowa eje gbɛ ewie akɛ, e-Wiemɔ lɛ baanyɛ ahã ‘wɔfee ekãa,’ ni ‘ŋmiŋmi akamɔ’ wɔ.—Yosh. 1:7-9.\n6. Mɛɛ gbɛ nɔ obaanyɛ oná Yesu wiemɔi lɛ ahe sɛɛ?\n6 Nyɔŋmɔ Wiemɔ lɛ mli nɔŋŋ aŋmala Yesu wiemɔi ni shɛjeɔ mɔ mii lɛ yɛ. Mɛi ni bo Yesu toi lɛ atsui nyɔ amɛmli waa. Yesu shɛje mɛi amii, ewo amɛ hewalɛ, ni ehã mɛi ni ehao lɛ tsui. Enɛ hewɔ lɛ, mɛi pii ba eŋɔɔ koni amɛbabo lɛ toi. (Kanemɔ Mateo 11:28-30.) Yesu nu he ehã mɛi waa. (Mar. 6:30-32) Eyɛ mli akɛ Yesu bɛ shikpɔŋ lɛ nɔ ŋmɛnɛ moŋ, shi ekã he eeye eebua wɔ, tamɔ bɔ ni ewo ebɔfoi lɛ shi akɛ ebaafee ehã amɛ lɛ. Amrɔ nɛɛ, Yesu miiye Maŋtsɛ yɛ ŋwɛi, shi esusuɔ wɔhe lolo. Kɛ́ naagba ko hã ofee yeyeeye lɛ, ebaana bo mɔbɔ ni ‘ebaaye ebua bo yɛ be ni sa mli.’ Ebaawaje bo ni ehã oná hiɛnɔkamɔ, koni onyɛ okpee shihilɛ lɛ naa.—Heb. 2:17, 18; 4:16.\nSUI KPAKPAI NI NYƆŊMƆ MUMƆ LƐ YEƆ EBUAA WƆ NI WƆJIE LƐ KPO\n7. Kɛ́ wɔbi Nyɔŋmɔ mumɔ krɔŋkrɔŋ lɛ ni ekɛduro wɔ lɛ, mɛɛ gbɛ nɔ wɔbaaná he sɛɛ?\n7 Nɔ ni ji etɛ ni baaye abua wɔ ni wɔkafee yeyeeye fe nine ji, mumɔ lɛ yibii lɛ. Yesu ewo wɔ shi akɛ, kɛ́ wɔkpa wɔ-Tsɛ ni yɔɔ ŋwɛi lɛ fai ni ehã wɔ mumɔ krɔŋkrɔŋ lɛ, ebaahã wɔ aahu. (Luka 11:10-13) Mɛɛ gbɛ nɔ mumɔ krɔŋkrɔŋ lɛ baanyɛ aye abua wɔ? Mumɔ krɔŋkrɔŋ lɛ waa wɔ ni wɔjieɔ mumɔ lɛ yibii lɛ, ni ji sui ni Nyɔŋmɔ Ofe lɛ yɔɔ lɛ akpo. (Kanemɔ Galatiabii 5:22, 23; Kol. 3:10) Sui kpakpai nɛɛ baaye abua wɔ ni wɔkɛ mɛi krokomɛi ahi shi yɛ toiŋjɔlɛ kɛ suɔmɔ mli, ni kɛ́ wɔkɛ mɛi hi shi yɛ toiŋjɔlɛ mli lɛ, naagbai ni hãa wɔfeɔ yeyeeye lɛ anɔ baagbɔ kwraa. Nyɛhãa wɔsusua bɔ ni sui nɛɛ baanyɛ aye abua wɔ ahã lɛ he kuku.\n8-12. Mɛɛ gbɛ nɔ Nyɔŋmɔ mumɔ lɛ yibii lɛ baanyɛ aye abua wɔ ni wɔkaná naagbai pii loo wɔhao fe nine?\n8 “Suɔmɔ, miishɛɛ, toiŋjɔlɛ.” Kɛ́ wɔbuɔ mɛi lɛ, wɔfeŋ yeyeeye tsɔ. Mɛni hewɔ? Ejaakɛ shihilɛi ni baanyɛ ahã wɔmli afu amɛ, amɛsane aje wɔtsine, loo wɔhao yɛ amɛ hewɔ lɛ anɔ baagbɔ kwraa. Kɛ́ wɔsumɔ wɔnyɛmimɛi Kristofoi lɛ, wɔdɔ amɛhe, ni wɔwo amɛ lɛ, wɔkɛ amɛ baahi shi yɛ toiŋjɔlɛ mli.—Rom. 12:10.\n9 “Tsuishitoo, mlihilɛ, ekpakpafeemɔ.” Biblia lɛ kɛɔ akɛ: “Nyɛmli ahia ahãhãa nyɛhe, nyɛmusuŋ atsɔtsɔa nyɛ yɛ nyɛhe, nyɛkɛfafaa nyɛhe tswaa.” (Efe. 4:32) Kɛ́ wɔbo ŋaawoo nɛɛ toi lɛ, wɔkɛ mɛi krokomɛi baahi shi yɛ toiŋjɔlɛ mli, ni wɔbaajo naagbai ni baanyɛ ahã wɔfee yeyeeye lɛ pii anaa foi. Kɛfata he lɛ, ebaaye ebua wɔ ni wɔnyɛ wɔtsu naagbai ni baa wɔ kɛ mɛi ateŋ yɛ emuu ni wɔyeee lɛ hewɔ lɛ ahe nii oya.\n10 “Hemɔkɛyeli.” Ŋmɛnɛ lɛ, nibii ni hãa wɔyeɔ wɔtsui waa lɛ kɔɔ shika kɛ heloonaa nibii ahe titri. (Abɛi 18:11) Shi kɛ́ wɔkɛ wɔhiɛ fɔ̃ Yehowa nɔ kwraa akɛ ebaajɛ suɔmɔ mli ekwɛ wɔ lɛ, kɛ́ wɔhe fi wɔ po lɛ, wɔfeŋ yeyeeye. Mɛni hewɔ? Ejaakɛ wɔbaabo ŋaa ni Paulo wo lɛ toi, akɛ: “Nyɛmii ashɛa nibii ni yɔɔ amrɔ nɛɛ he. Ejaakɛ [Nyɔŋmɔ] ekɛɛ: ‘Mishiŋ bo, ni mikwaŋ bo kɔkɔɔkɔ.’ Koni wɔná ekãa babaoo ni wɔkɛɛ: ‘Yehowa ji miyelikɛbualɔ; misheŋ gbeyei. Mɛni gbɔmɔ baanyɛ afee mi?’”—Heb. 13:5, 6.\n11 “Mlijɔlɛ, henɔyeli.” Sui nɛɛ baanyɛ aye abua wɔ yɛ nibii pii amli. Kɛ́ wɔmli jɔ ni wɔyeɔ wɔhe nɔ lɛ, wɔbaakwɛ wɔwiemɔ kɛ wɔnifeemɔ jogbaŋŋ, ni no hewɔ lɛ, wɔnaŋ naagbai pii, no ji wɔfeŋ yeyeeye. Kɛfata he lɛ, wɔbaakwa “mlijoomɔ, mlila, mlifu, bolɔmɔ, kɛ wiemɔ fɔŋ srɔtoi fɛɛ.”—Efe. 4:31.\n12 Ja wɔba wɔhe shi, dani wɔbaanyɛ wɔkɛ wɔhiɛ afɔ̃ Nyɔŋmɔ nɔ akɛ, ekɛ ‘enine ni wa lɛ’ baaye abua wɔ. Anɔkwa, su nɛɛ nɔŋŋ baahã ‘wɔshɛrɛ wɔyeyeeyefeemɔi fɛɛ wɔshwie enɔ.’ (1 Pet. 5:6, 7) Kɛ́ wɔbaa wɔhe shi lɛ, wɔbaakpɛlɛ nɔ akɛ, jeee nɔ fɛɛ nɔ wɔbaanyɛ wɔfee. (Mika 6:8) Kɛ́ wɔkpɛlɛ enɛ nɔ lɛ, wɔkɛ wɔhe baakpasa Nyɔŋmɔ moŋ fe wɔ diɛŋtsɛ wɔhe, ni ebaajɛ suɔmɔ mli eye ebua wɔ. Enɛ hewɔ lɛ, wɔfeŋ yeyeeye fe nine.\n13. Be ni Yesu wie akɛ ‘wɔkafee yeyeeye kɔkɔɔkɔ’ lɛ, no mli lɛ, mɛni etsɔɔ lɛ?\n13 Yɛ Mateo 6:34 lɛ (kanemɔ), Yesu wo wɔ ŋaa ni he hiaa waa nɛɛ, akɛ: ‘Nyɛkafea yeyeeye kɔkɔɔkɔ.’ Ekolɛ wɔbaanu he akɛ wɔnyɛŋ wɔbo ŋaawoo nɛɛ toi. Shi hã wɔsusu nɔ ni Yesu wiemɔi lɛ tsɔɔ lɛ he wɔkwɛ. Yesu etsɔɔɔ akɛ mɛi ni sɔmɔɔ Nyɔŋmɔ lɛ efeŋ yeyeeye yɛ shihilɛ mli kɔkɔɔkɔ. Tamɔ bɔ ni wɔna momo lɛ, David kɛ Paulo fɛɛ fee yeyeeye. Nɔ moŋ ni etsɔɔ ji akɛ, kɛ́ wɔye wɔtsui fe nine, loo wɔye wɔtsui yɛ nibii ni he ehiaaa ahe lɛ, ewaŋ wɔ. Gbi fɛɛ gbi kɛ emli naagbai. No hewɔ lɛ, esaaa akɛ wɔkɛ naagbai ni ba nyɛ, kɛ naagbai ni baaba wɔ́ lɛ ahe ŋkɔmɔyeli bafataa ŋmɛnɛ nɔ lɛ he. Te wɔbaafee tɛŋŋ wɔkɛ Yesu ŋaawoo nɛɛ atsu nii koni wɔkahao wɔhe tsɔ yɛ nibii ahe?\n14. Kɛ́ nɔ ko ni ofee be ko ni eho lɛ miiye otsui lɛ, mɛni obaanyɛ ofee?\n14 Bei komɛi lɛ, mɛi yeɔ amɛtsui yɛ tɔmɔi ni amɛtɔ̃ be ko ni eho lɛ ahewɔ. Ekolɛ afii pii eshwie mli, shi amɛhenilee kã he eeyi amɛ. Maŋtsɛ David nu he bei komɛi akɛ ‘enishaianii lɛ miisu lɛ.’ Ewie akɛ: “Mitsuiŋ hũumɔ hewɔ lɛ mijwa yaafó.” (Lala 38:4, 5, 9, 19) Mɛni David fee? Ekɛ ehiɛ fɔ̃ Yehowa nɔ akɛ ebaana lɛ mɔbɔ ni ekɛ ehe eshai lɛ ake lɛ. Ekɛ nɔmimaa wie akɛ: “Ajɔɔ mɔ ni aŋɔ enɔtɔmɔ afa lɛ.”—Kanemɔ Lala 32:1-3, 5.\n15. (a) Mɛni hewɔ esaaa akɛ wɔfeɔ yeyeeye yɛ naagbai ni wɔkɛkpeɔ amrɔ nɛɛ ahewɔ lɛ? (b) Mɛni wɔbaanyɛ wɔfee koni wɔkaye wɔtsui tuutu? (Kwɛmɔ akrabatsa ni ji, “ Nibii Komɛi ni Wɔbaanyɛ Wɔfee Koni Wɔkaye Wɔtsui Fe Nine.”)\n15 Bei komɛi hu lɛ, wɔyeɔ wɔtsui yɛ shihilɛ ko ni wɔkɛmiikpe lɛ hewɔ. Akɛ nɔkwɛmɔnɔ lɛ, be ni David ŋma Lala 55 lɛ, no mli lɛ eeshe gbeyei akɛ abaagbe lɛ. (Lala 55:3-6) Fɛɛ sɛɛ lɛ, ekɛ ehiɛ fɔ̃ Yehowa nɔ, ni efeee yeyeeye fe nine. David sɔle waa ni Yehowa aye abua lɛ. Kɛ̃lɛ, etaaa shi efolo; eyɔse akɛ ehe miihia ni efee nɔ ko yɛ naagba lɛ he. (2 Sam. 15:30-34) Mɛni wɔkaseɔ yɛ David sane nɛɛ mli? Yɛ nɔ najiaŋ ni wɔbaaye wɔtsui tuutu yɛ wɔnaagbai lɛ ahe lɛ, nyɛhãa wɔtsua amɛhe nii bɔ ni wɔbaanyɛ, ni wɔkɛ wɔhiɛ afɔ̃ Yehowa nɔ akɛ, ebaatsu nɔ ni eshwɛ lɛ ehã wɔ.\nNibii Komɛi ni Wɔbaanyɛ Wɔfee Koni Wɔkaye Wɔtsui Fe Nine\nTsu nibii ni he hiaa waa lɛ ahe nii klɛŋklɛŋ.\nFILIPIBII 1:10, 11\nKpɛlɛmɔ nɔ akɛ jeee nɔ fɛɛ nɔ obaanyɛ ofee.\nTaomɔ be yɛ gbi lɛ mli ni okɛjɔɔ ohe.\nHemɔ be kɛkwɛ nibii ni Yehowa ebɔ lɛ.\nLALA 104:24, 25\nOkɛ nibii komɛi afee ŋmɔlɔ.\nGbɔlemɔ okpɔiaŋ daa.\n16. Kɛ́ onuɔ Nyɔŋmɔ gbɛ́i lɛ shishi lɛ, mɛɛ gbɛ nɔ ebaanyɛ ehã ohemɔkɛyeli lɛ mli awa?\n16 Bei komɛi lɛ, Kristofoi komɛi feɔ yeyeeye yɛ naagbai komɛi ni amɛsusuɔ akɛ amɛkɛbaakpe wɔsɛɛ lɛ ahewɔ. Shi esaaa akɛ wɔfeɔ nakai. Mɛni hewɔ? Ejaakɛ wɔleee wɔ́ sane. Ekolɛ naagbai ni wɔsusuɔ akɛ wɔkɛbaakpe wɔsɛɛ lɛ baŋ kwraa. Shi kɛ́ naagbai lɛ ba po lɛ, wɔle akɛ nɔ ko nɔ ko shɛɛɛ Nyɔŋmɔ, mɔ ni wɔshɛrɛɔ wɔyeyeeyefeemɔi fɛɛ wɔshwieɔ enɔ lɛ feemɔ. Kaimɔ akɛ, Nyɔŋmɔ gbɛ́i lɛ shishinumɔ kome ji, “Ehãa Etsɔɔ.” (2 Mose 3:14) Enɛ hãa wɔnaa akɛ, bɔ fɛɛ bɔ ni fee lɛ, Nyɔŋmɔ yiŋtoo kɛhã adesai lɛ baaba mli. No hewɔ lɛ, ná nɔmimaa akɛ, kɛ́ oye Nyɔŋmɔ anɔkwa lɛ, ebaajɔɔ bo, ni ebaaye ebua bo ni okafee yeyeeye fe nine yɛ naagbai ni eba momo, nɔ ni okɛkpeɔ ŋmɛnɛ, kɛ nɔ ni ekolɛ okɛbaakpe wɔsɛɛ lɛ ahe.\nOKƐ ONAANYO KO AGBA HE SANE\n17, 18. Kɛ́ wɔfee yeyeeye lɛ, mɛni hewɔ ehi akɛ wɔkɛ mɔ ko baagba nɔ ni haoɔ wɔ lɛ he sane?\n17 Nɔ ni ji ejwɛ ni wɔbaanyɛ wɔfee koni wɔkaye wɔtsui tsɔ ji, ni wɔkɛ mɔ ko ni wɔbaanyɛ wɔmu wɔfɔ̃ enɔ lɛ baagba nɔ ni haoɔ wɔ lɛ he sane. Kɛ́ okɛ oŋa loo owu, onaanyo ko ni osumɔɔ esane waa, loo asafoŋ onukpa ko gba onaagba lɛ he sane lɛ, mɔ lɛ baanyɛ aye abua bo ni oná jwɛŋmɔ ni ja yɛ he. Biblia lɛ kɛɔ akɛ: “Gbɔmɔ tsui mli ŋkɔmɔyeli hãa edɔɔ kɔmɔɔ; shi wiemɔ kpakpa hãa emii shɛɔ ehe.” (Abɛi 12:25) Kɛ́ ojɛ otsuiŋ okɛ mɔ ko gba onaagba lɛ he sane ni oshiuuu lɛ nɔ ko nɔ lɛ, ebaanyɛ eye ebua bo ni onyɛ okpee naa. Biblia lɛ kɛɔ akɛ: “Kɛ́ ajinatoo bɛ lɛ, yiŋtoi feɔ yaka; shi kɛ́ ŋaawolɔi pii yɛ lɛ, amɛdamɔɔ shi shiŋŋ.”—Abɛi 15:22.\n18 Yehowa tsɔɔ asafoŋ kpeei ni wɔyaa daa otsi lɛ hu anɔ eyeɔ ebuaa wɔ ni wɔkafee yeyeeye. Kɛ́ wɔtee asafoŋ kpeei lɛ, wɔnáa hegbɛ wɔkɛ wɔnyɛmimɛi Kristofoi lɛ sharaa. Wɔnyɛmimɛi lɛ susuɔ wɔhe, ni amɛwoɔ wɔ hewalɛ. (Heb. 10:24, 25) Kɛ́ “wɔwowoo wɔhe hewalɛ” lɛ, ewajeɔ wɔ ni wɔnyɛɔ wɔdamɔɔ wɔnaagbai lɛ anaa.—Rom. 1:12.\nNƆ NI FE FƐƐ NI BAANYƐ AYE ABUA BO JI, WEKUKPAA NI YƆƆ OKƐ YEHOWA TEŊ LƐ\n19. Mɛni hewɔ obaanyɛ oná nɔmimaa akɛ kɛ́ ofee nibii ni baahã wekukpaa ni yɔɔ okɛ Yehowa teŋ lɛ mli awa lɛ, ebaawaje bo lɛ?\n19 Ehe miihia waa ni wɔshɛrɛ wɔyeyeeyefeemɔi lɛ wɔshwie Yehowa nɔ. Asafoŋ onukpa ko ni yɔɔ Canada lɛ niiashikpamɔ lɛ hãa wɔnaa enɛ faŋŋ. Nyɛmi nuu nɛɛ tsɔɔ nii, ni ewoɔ skulbii ŋaa, ni nitsumɔ nɛɛ hãa etɔɔ lɛ bliboo. Kɛfata he lɛ, eeye hela ko ni hãa mɔ feɔ yeyeeye. Mɛni eye ebua lɛ ni enyɛ ekpee naagbai nɛɛ anaa? Ewie akɛ: “Miyɔse akɛ, kɛ́ mibɔ mɔdɛŋ waa akɛ mafee nibii ni baahã wekukpaa ni yɔɔ mi kɛ Yehowa teŋ lɛ mli awa lɛ, no wajeɔ mi waa ni mikafee yeyeeye tsɔ. Kɛ́ mihao lɛ, minyɛmimɛi Kristofoi lɛ yeɔ amɛbuaa mi waa. Mihãa miŋa leɔ bɔ ni minuɔ he mihãa, ni mishiuuu lɛ nɔ ko nɔ. Minyɛmimɛi asafoŋ onukpai lɛ kɛ wɔkpokpaa nɔkwɛlɔ lɛ ye amɛbua mi waa ni miná jwɛŋmɔ ni ja yɛ mishihilɛ lɛ he. Mikɛ datrɛfonyo ko gba mihela lɛ he sane, ni mikwɛ bɔ ni mikɛ mibe tsuɔ nii mihãa lɛ jogbaŋŋ, koni maná be kɛjɔɔ mihe ni mikɛgbɔle mikpɔiaŋ. Fiofio lɛ, yeyeeyefeemɔ lɛ naa eba shi. Kɛ́ mikɛ naagba ko ni minyɛŋ he nɔ ko mafee lɛ kpe lɛ, mishiɔ mihãa Yehowa.”\n20. (a) Mɛɛ gbɛi anɔ wɔbaanyɛ wɔtsɔ wɔshɛrɛ wɔyeyeeyefeemɔi wɔshwie Nyɔŋmɔ nɔ? (b) Mɛni he wɔbaasusu yɛ nikasemɔ ni nyiɛ sɛɛ lɛ mli?\n20 Yɛ nikasemɔ nɛɛ mli lɛ, wɔna akɛ wɔbaanyɛ wɔshɛrɛ wɔyeyeeyefeemɔi lɛ wɔshwie Nyɔŋmɔ nɔ kɛtsɔ sɔlemɔ kɛ Biblia lɛ kanemɔ kɛ enɔjwɛŋmɔ nɔ. Wɔna hu akɛ, kɛ́ wɔwo mumɔ lɛ yibii lɛ, wɔkɛ wɔnaanyo ko gba wɔnaagbai lɛ ahe sane, ni wɔtee asafoŋ kpeei lɛ, ebaaye ebua wɔ ni wɔkpee wɔnaagbai lɛ anaa. Nikasemɔ ni nyiɛ sɛɛ lɛ baahã wɔna bɔ ni hiɛnɔkamɔ ni Yehowa ehã wɔ lɛ baanyɛ awaje wɔ.—Heb. 11:6.


Bɔfoi 21 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nEnyiɛ gbɛ kɛmiiya Yerusalem (1-14)\nEyashɛ Yerusalem (15-19)\nPaulo kɛ asafoŋ onukpai lɛ aŋaawoo lɛ tsu nii (20-26)\nBasabasafeemɔ te shi yɛ sɔlemɔwe lɛ; amɔ Paulo (27-36)\nAŋmɛ Paulo gbɛ ní ekɛ asafoku lɛ awie (37-40)\n21 Be ni wɔnyɛ wɔkɛ amɛ gbala mli lɛ, wɔkɛ meele fã kɛnyiɛ ŋshɔ lɛ hiɛ tɛ̃ɛ kɛba Kos, enɔ jetsɛremɔ lɛ wɔtee Rodo, ni wɔjɛ jɛmɛ wɔtee Patara. 2 Be ni wɔna meele ko ni miifo mli kɛya Foinike lɛ, wɔbote mli ni wɔkɛshwie nɔ. 3 Be ni wɔshɛ he ko ni Kipro ŋshɔkpɔ lɛ tua wɔhiɛ lɛ, wɔtswa lɛ wɔfɔ̃ abɛku ni wɔtsa nɔ kɛbashɛ Siria, ni wɔyakpeleke yɛ Tiro, he ni abaajie meele lɛ mli jatsui lɛ yɛ lɛ. 4 Wɔtao kaselɔi lɛ ni wɔna amɛ ni wɔhi jɛmɛ gbii kpawo. Shi amɛtsɔ mumɔ lɛ nɔ amɛkɛɛ Paulo shii abɔ akɛ enane akayi Yerusalem. 5 No hewɔ lɛ, be ni wɔye wɔgbii lɛ wɔtã lɛ, wɔshi jɛmɛ ni wɔyi mli, shi amɛ fɛɛ, ní yei kɛ gbekɛbii fata he lɛ bajie wɔ gbɛ kɛyashɛ maŋ lɛ klotia. Ni wɔkula shi yɛ ŋshɔ lɛ naa ni wɔsɔle 6 ni wɔkɛ wɔhe yeyee shɛɛ. Kɛkɛ ni wɔbote meele lɛ mli, ni amɛ hu amɛku amɛsɛɛ kɛtee amɛshĩai. 7 Agbɛnɛ, gbɛ ni wɔfã kɛjɛ Tiro kɛnyiɛ ŋshɔ lɛ hiɛ lɛ kɛ wɔ bashɛ Ptolemai, ni wɔyaŋa nyɛmimɛi lɛ ni wɔkɛ amɛ hi shi gbi kome. 8 Enɔ jetsɛremɔ lɛ, wɔyi mli ni wɔyashɛ Kaisarea, ni wɔyabote sane kpakpa shiɛlɔ Filipo, ni ji hii kpawo lɛ ateŋ mɔ kome lɛ, shĩa lɛ mli ni wɔkɛ lɛ hi shi. 9 Nuu nɛɛ yɛ biyei ejwɛ ni boteko gbãla mli* ní gbaa. 10 Shi be ni wɔhi jɛmɛ gbii saŋŋ lɛ, gbalɔ ko ni atsɛɔ lɛ Agabo lɛ kpeleke shi kɛjɛ Yudea kɛba. 11 Ni eba wɔŋɔɔ ni eŋɔ Paulo hɛfiinɔ lɛ ni ekɛfi lɛ diɛŋtsɛ enaji kɛ eniji ni ekɛɛ: “Bɔ ni mumɔ krɔŋkrɔŋ lɛ kɛɛ nɛ, ‘Nuu ni hɛfiinɔ nɛɛ ji enɔ lɛ, nɛkɛ Yudafoi lɛ baafi lɛ yɛ Yerusalem ni amɛbaaŋɔ lɛ amɛwo jeŋmajiaŋbii lɛ adɛŋ.’” 12 Agbɛnɛ be ni wɔnu enɛ lɛ, wɔ kɛ mɛi ni yɔɔ jɛmɛ lɛ fɛɛ bɔi lɛ faikpamɔ akɛ ekaya Yerusalem. 13 Kɛkɛ ni Paulo hã hetoo akɛ: “Mɛni nyɛfeɔ nɛɛ, nyɛmiifo ni nyɛmiitao ni minijiaŋ aje wui lo?* Nyɛnáa nyɛlea akɛ, jeee fi ni abaafi mi lɛ kɛkɛ mifee klalo mito, shi moŋ kɛhã gbele hu yɛ Yerusalem yɛ Nuŋtsɔ Yesu gbɛ́i lɛ hewɔ.” 14 Be ni etsakeee ejwɛŋmɔ lɛ, wɔkpa enaatsĩi* ni wɔkɛɛ: “Afee nɔ ni Yehowa* sumɔɔ.” 15 Agbɛnɛ, gbii nɛɛ asɛɛ lɛ, wɔsaa wɔhe kɛhã gbɛfãa lɛ ni wɔbɔi kwɔɔ kɛ Yerusalem yaa. 16 Kaselɔi ni jɛ Kaisarea lɛ ateŋ mɛi komɛi hu kɛ wɔ tee, ni amɛkɛ wɔ ba Mnason ni jɛ Kipro lɛ ŋɔɔ, eji mra mli kaselɔi lɛ ateŋ mɔ kome, ni eshĩa wɔbaato gbɔ yɛ. 17 Be ni wɔyashɛ Yerusalem lɛ, nyɛmimɛi lɛ here wɔ kɛ miishɛɛ. 18 Shi enɔ jetsɛremɔ lɛ, Paulo kɛ wɔ bote mli kɛtee Yakobo ŋɔɔ, ni onukpai lɛ fɛɛ yɛ jɛmɛ. 19 Ni eŋa amɛ, ni ebɔi amɛ nibii ni Nyɔŋmɔ tsɔ esɔɔmɔ lɛ nɔ efee yɛ jeŋmaji lɛ ateŋ lɛ gbaa fitsofitso. 20 Be ni amɛnu enɛ lɛ, amɛbɔi Nyɔŋmɔ hiɛnyamwoo, shi amɛkɛɛ lɛ akɛ: “Anyɛmi, kwɛmɔ mɛi akpei abɔ ni ehe eye yɛ Yudafoi lɛ ateŋ, ni amɛ fɛɛ amɛhiɛ dɔɔ Mla lɛ he. 21 Shi amɛnu sane ko ni abatã yɛ ohe akɛ otsɔɔ Yudafoi fɛɛ ni yɔɔ jeŋmaji lɛ ateŋ lɛ akɛ amɛkwa Mose Mla lɛ; okɛɔ amɛ akɛ amɛkafolɔ amɛbii aketia loo amɛkanyiɛ kusumii lɛ asɛɛ. 22 Belɛ, mɛni esa akɛ afee yɛ he? Bɔ fɛɛ bɔ ni fee lɛ, amɛbaanu akɛ oba. 23 No hewɔ lɛ, feemɔ nɔ ni wɔkɛɔ bo nɛɛ: Wɔyɛ hii ejwɛ ní ewo Nyɔŋmɔ shi. 24 Ŋɔɔ hii nɛɛ kɛya ni okɛ amɛ fɛɛ ayatsuu nyɛhe yɛ kusum naa ní owo nyɔji ni amɛbaabɔ lɛ ohã amɛ, koni ashɛ amɛyi. Ni no baahã mɔ fɛɛ mɔ aná ale akɛ saji ni abatã yɛ ohe lɛ bɛ mli, shi moŋ obaa ojeŋ jogbaŋŋ, ni oyeɔ Mla lɛ nɔ hu. 25 Shi mɛi ni ehe eye yɛ jeŋmaji lɛ ateŋ lɛ, wɔŋma wɔyiŋkpɛɛ lɛ wɔmaje amɛ akɛ, esa akɛ amɛya nɔ amɛtsi amɛhe kɛje nibii ni akɛshã afɔle ahã amagai ahe, kɛje lá he, kɛje kooloi ni ashɔ̃tɔ* ahe, kɛ agbɛnɛ hu kɛje bɔlɛnamɔ jeŋba sha* he.” 26 Kɛkɛ ni enɔ jetsɛremɔ lɛ, Paulo ŋɔ hii lɛ kɛfata ehe ni ekɛ amɛ fɛɛ tee amɛyatsuu amɛhe yɛ kusum naa, ni eyiŋ etee sɔlemɔwe lɛ koni eyatsɔɔ be ni kusum naa hetsuumɔ gbii lɛ baaba naagbee, kɛ be ni esa akɛ ashã afɔle ahã amɛteŋ mɔ fɛɛ mɔ. 27 Agbɛnɛ, be ni gbii kpawo lɛ miihe aba naagbee lɛ, Yudafoi ni jɛ Asia lɛ na lɛ yɛ sɔlemɔwe lɛ, ni amɛwo asafoku muu lɛ fɛɛ yiŋ, ni amɛmɔ lɛ, 28 ni amɛbolɔ akɛ: “Israel hii, nyɛbayea nyɛbuaa wɔ! Nuu nɛɛ ji mɔ ni wieɔ nibii ni gbeɔ wɔmaŋ lɛ kɛ wɔ-Mla lɛ kɛ biɛ nɛɛ he guɔ lɛ etsɔɔ mɛi fɛɛ yɛ he fɛɛ he lɛ. Ni nɔ ni ehiii fe fɛɛ lɛ, ekɛ Helabii po ba sɔlemɔwe lɛ, ni ebule he krɔŋkrɔŋ nɛɛ.” 29 Ejaakɛ no mli lɛ amɛna lɛ kɛ Trofimo ni jɛ Efeso lɛ yɛ maŋ lɛ mli momo, ni amɛsusu akɛ Paulo kɛ lɛ eba sɔlemɔwe lɛ. 30 Maŋ lɛ mli fɛɛ fee basabasa, ni mɛi lɛ fɛɛ sha foi kɛba, ni amɛmɔ Paulo ni amɛgbala lɛ kɛjɛ sɔlemɔwe lɛ kɛje kpo, ni amrɔ lɛ aŋamɔ shinai lɛ. 31 Be ni amɛmiitao akɛ amɛgbe lɛ lɛ, ayatswa asraafoi akuu lɛ nɔ tatsɛ lɛ adafi akɛ basabasafeemɔ miiya nɔ yɛ Yerusalem fɛɛ; 32 ni amrɔ lɛ, eŋɔ asraafoi kɛ asraafoiatsɛmɛi ni ekɛ foi kpeleke shi kɛba amɛŋɔɔ. Be ni amɛhiŋmɛi gba tatsɛ lɛ kɛ asraafoi lɛ anɔ lɛ, amɛkpa Paulo yii. 33 Kɛkɛ ni tatsɛ lɛ tsi ebɛŋkɛ ni emɔ lɛ, ni efã akɛ awo lɛ kɔsɔŋkɔsɔi enyɔ; no sɛɛ lɛ, ebi mɔ ni eji kɛ nɔ ni efee. 34 Shi asafoku lɛ mli bii komɛi bɔi bolɔmɔ nɛkɛ, ni mɛi krokomɛi hu bolɔ ekroko. No hewɔ lɛ, akɛni enyɛɛɛ ele sane lɛ mli anɔkwale lɛ yɛ hoofeemɔ lɛ hewɔ lɛ, efã koni akɛ lɛ aba asraafoi ashihilɛhe lɛ. 35 Shi be ni eshɛ atrakpoi lɛ anaa lɛ, asraafoi lɛ wó lɛ yɛ asafoku lɛ gidigidifeemɔ lɛ hewɔ, 36 ejaakɛ asafoku lɛ kã he amɛnyiɛ sɛɛ ni amɛmiibolɔ akɛ: “Agbe lɛ!” 37 Be ni eshwɛ fioo ni abaakpala Paulo kɛbote asraafoi ashihilɛhe lɛ, ekɛɛ tatsɛ lɛ akɛ: “Ani miyɛ hegbɛ akɛ mikɛɔ bo nɔ ko?” Ekɛɛ akɛ: “Onyɛɔ owieɔ Hela? 38 Belɛ, ani jeee bo ji Ejiptnyo ni be ko ni eho lɛ, ewo mɛi ayiŋ ní amɛtse atua, ní ekpala hii akpei ejwɛ ní gbalaa kakla lɛ kɛnyiɛ esɛɛ kɛtee ŋa lɛ nɔ* lɛ?” 39 Kɛkɛ ni Paulo kɛɛ: “Anɔkwa, Yudafonyo ji mi, ni mijɛ Tarso, Kilikia maŋ ko ni ehe gbɛ́i lɛ mli. No hewɔ lɛ, miikpa bo fai, ŋmɛɛ mi gbɛ ni mikɛ mɛi lɛ awie.” 40 Be ni ehã lɛ hegbɛ lɛ, Paulo damɔ atrakpoi lɛ anɔ, ni ekɛ enine fee okadi etsɔɔ mɛi lɛ. Be ni jɛmɛ jɔ tiŋkoŋŋ lɛ, ekɛ mɛi lɛ wie yɛ Hebri wiemɔ mli ekɛɛ:\n^ Sht. ŋm., “ni ji oblayei froi.”\n^ Aloo “nyɛmiifo ni nyɛkɛkumɔ mitsui?”\n^ Sht. ŋm., “wɔfee diŋŋ.”\n^ Aloo “kooloi ni agbe shi afɔseko amɛlá ashwieko shi.”\n^ Hela mli lɛ, por·neiʹa. Kwɛmɔ Wiemɔi Titrii Amligbalamɔ lɛ.


Ná Hemɔkɛyeli ni ‘Ona’ Nyɔŋmɔ Shiwoi Lɛ | Nikasemɔ\nBuu-Mɔɔ—Nikasemɔ Nɔ | May 2015\nKANEMƆ YƐ Afrikaans Blɔfo Cakchiquel (Western) Cambodia Dangme Ewe French Ga Garifuna Greenland Hmong (White) Iban Italia Kimbundu Kwangali Kwanyama Laos Lingala Malta Mam Mazatec (Huautla) Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Portugal Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Spania Swati Tahiti Tlapanec Totonac Tsonga Twi Umbundu Venda Xhosa Zulu\n“Amɛna” Nibii ni Awo he Shi Lɛ\n“Amɛnine shɛɛɛ shiwoi lɛ amlibaa lɛ nɔ; shi amɛna nomɛi yɛ shɔŋŋ.”—HEBRIBII 11:13.\nMɛɛ nikeenii ni jɛ Nyɔŋmɔ ŋɔɔ yeɔ ebuaa wɔ ni wɔnáa hemɔkɛyeli?\nTe wɔfeɔ tɛŋŋ wɔleɔ akɛ mɛi ni hi shi yɛ blema lɛ ná hemɔkɛyeli, ni amɛnyɛ amɛfee nibii ni Nyɔŋmɔ ewo amɛ shi akɛ amɛnine baashɛ nɔ lɛ ahe mfoniri?\nMɛni hewɔ ehi akɛ wɔbaagba mɛi krokomɛi nibii ni Yehowa ewo wɔ shi akɛ wɔnine baashɛ nɔ wɔsɛɛ lɛ ahe sane lɛ?\n1. Mɛni hewɔ ehi akɛ wɔbaafee nibii ni wɔnako lɛ ahe mfoniri lɛ? (Kwɛmɔ mfoniri ni yɔɔ nikasemɔ lɛ shishijee lɛ.)\nYEHOWA ehã wɔ nyɛmɔ ni wɔkɛfee nibii ni wɔnaaa lɛ ahe mfoniri. Enɛ ji nikeenii ko ni nɔ bɛ. Nikeenii nɛɛ yeɔ ebuaa wɔ ni wɔnyɛɔ wɔkpaa nibii kpakpai ni baaba wɔsɛɛ lɛ gbɛ, ni wɔtoɔ nibii ahe gbɛjianɔ koni wɔkaná naagbai. Yehowa le wɔsɛɛ sane, ni ehãa wɔleɔ nibii komɛi ni wɔbaanyɛ wɔkpa gbɛ. Eyɛ mli akɛ amrɔ nɛɛ wɔnaaa nibii nɛɛ moŋ, shi wɔbaanyɛ wɔfee amɛhe mfoniri, koni no ahã wɔná hemɔkɛyeli akɛ amɛbaaba mli.—2 Korintobii 4:18.\n2, 3. (a) Mɛɛ gbɛ nɔ wɔbaanyɛ wɔkɛ nyɛmɔ ni wɔyɔɔ ni wɔkɛfeɔ nibii ahe mfoniri lɛ atsu nii yɛ gbɛ kpakpa nɔ? (b) Mɛɛ sanebimɔi ahe wɔbaasusu yɛ nikasemɔ nɛɛ mli?\n2 Bei komɛi lɛ, wɔfeɔ nibii komɛi ni nyɛŋ aba mli kɔkɔɔkɔ ahe mfoniri. Akɛ nɔkwɛmɔnɔ lɛ, gbekɛ yoo fioo ko baanyɛ afee ehe mfoniri ni eta abɛi nɔ. Shi, enɛ nyɛŋ aba mli kɔkɔɔkɔ. Nɔ ni tamɔɔɔ nakai lɛ, Samuel nyɛ, Hana, fee nibii ni baanyɛ aba mli ahe mfoniri. Etee nɔ esusu gbi ni ekɛ ebinuu lɛ baaya kpeebuu lɛ mli koni ekɛ osɔfoi lɛ ayatsu nii lɛ he. Enɛ jeee lamɔ ko kɛkɛ. Eji nɔ ko ni ekpɛ eyiŋ akɛ ebaafee. No hewɔ lɛ, yiŋkpɛɛ nɛɛ he mfoniri ni Hana tee nɔ efee yɛ ejwɛŋmɔ mli lɛ, ye ebua lɛ ni enyɛ eye shi ni ewo Yehowa lɛ nɔ. (1 Samuel 1:22) Kɛ́ wɔfee nibii ni Yehowa ewo shi akɛ ebaafee lɛ ahe mfoniri lɛ, jeee lamɔ wɔlaa lɛ, ejaakɛ wɔmiifee nibii ni baaba diɛŋtsɛ ahe mfoniri.—2 Petro 1:19-21.\n3 Yehowa webii ni hi shi yɛ blema lɛ ateŋ mɛi babaoo fee nibii ni Yehowa ewo he shi lɛ ahe mfoniri. Mɛni hewɔ ehi akɛ amɛfee nakai? Ni mɛni hewɔ ehi akɛ wɔ hu wɔbaafee bɔ ni shihilɛ baaji ahã kɛ́ Nyɔŋmɔ shiwoi lɛ ba mli lɛ ahe mfoniri lɛ?\nNIBII NI BAABA WƆSƐƐ LƐ AHE MFONIRI NI AMƐFEE LƐ WAJE AMƐ\n4. Mɛni hewɔ Habel nyɛ efee nibii kpakpai ni baaba wɔsɛɛ lɛ ahe mfoniri lɛ?\n4 Habel ji klɛŋklɛŋ adesa ni ná hemɔkɛyeli yɛ Yehowa shiwoi amli. No mli lɛ, Habel le akɛ, be ni Adam kɛ Hawa tɔ̃ lɛ, Yehowa kɛɛ onufu lɛ akɛ: “Mikɛ nyɛɛ aaaŋmɛ okɛ yoo lɛ teŋ, kɛ oseshi kɛ eseshi teŋ; eeetswa oyitso nɔ, ni bo hu oootswa enanetsitsi nɔ.” (1 Mose 3:14, 15) Shi eleee gbɛ pɔtɛɛ ni Nyɔŋmɔ baatsɔ nɔ etsu nɔ ni ewie lɛ he nii. Ekã shi faŋŋ akɛ, esusu nɔ ni Nyɔŋmɔ wie lɛ he. Eeenyɛ efee akɛ Habel bi ehe akɛ, ‘Namɔ ji mɔ ni onufu lɛ baapila, ní baaye abua adesai koni amɛye emuu ekoŋŋ lɛ?’ Habel ná hemɔkɛyeli akɛ, nɔ fɛɛ nɔ ni Yehowa ewo he shi lɛ baaba mli. No hewɔ Yehowa hiɛ sɔ efɔle lɛ.—Kanemɔ 1 Mose 4:3-5; Hebribii 11:4.\n5. Mɛni hewɔ ehi akɛ Henok fee bɔ ni shihilɛ baafee wɔsɛɛ lɛ he mfoniri lɛ?\n5 Mɔ kroko hu ni ná hemɔkɛyeli ni gbugbaaa yɛ Nyɔŋmɔ mli ji Henok. Eyɛ mli akɛ Henok hi mɛi fɔji ni wie “wiemɔi ni wawai” amɛshi Nyɔŋmɔ lɛ ateŋ moŋ, shi efee ekãa ni ebɔ amɛ kɔkɔ akɛ Yehowa baakpãtã mɛi fɔji ahiɛ. (Yuda 14, 15) Mɛni hã enyɛ efee nakai? Eeenyɛ efee akɛ, Henok fee bɔ ni jeŋ shihilɛ baafee kɛ́ mɔ fɛɛ mɔ sɔmɔ Yehowa lɛ he mfoniri.—Kanemɔ Hebribii 11:5, 6.\n6. Yɛ Nu Afua lɛ sɛɛ lɛ, mɛni eeenyɛ efee akɛ Noa susu he?\n6 Yehowa baa Noa yi yɛ Nu Afua lɛ mli, ejaakɛ Noa ná hemɔkɛyeli yɛ emli. (Hebribii 11:7) Hemɔkɛyeli nɛɛ ji nɔ ni tsirɛ lɛ ni ekɛ kooloi shã afɔle ehã Yehowa lɛ. (1 Mose 8:20) Yɛ Nu Afua lɛ sɛɛ lɛ, mɛi bɔi nibii fɔji feemɔ yɛ shikpɔŋ lɛ nɔ ekoŋŋ. Nimrod fee ehe maŋtsɛ, ni eshwelɛ ji ni ehã mɛi atse Yehowa hiɛ atua. (1 Mose 10:8-12) Shi Noa hemɔkɛyeli lɛ gbugbaaa. Taakɛ eji yɛ Habel gbɛfaŋ lɛ, lɛ hu ená nɔmimaa akɛ, be ko baaba ni Nyɔŋmɔ baajie esha kɛ gbele kɛya. Kɛfata he lɛ, eeenyɛ efee akɛ, esusu bɔ ni shihilɛ baaji ahã be ni adesa nɔyelɔi ni yi wa bɛ dɔŋŋ lɛ he. Wɔ hu wɔbaanyɛ wɔfee be ni yɔɔ miishɛɛ nɛɛ he mfoniri yɛ wɔjwɛŋmɔŋ. Ni wɔle akɛ be nɛɛ ebɛŋkɛ kpaakpa!—Romabii 6:23.\nAMƐFEE BE NI NYƆŊMƆ SHIWOI LƐ BAABA MLI LƐ HE MFONIRI\n7. Mɛɛ nibii ni baaba wɔsɛɛ eeenyɛ efee akɛ Abraham, Isak, kɛ Yakob fee he mfoniri?\n7 Abraham, Isak, kɛ Yakob fɛɛ fee wɔsɛɛ be ko ni yɔɔ miishɛɛ lɛ he mfoniri. Yehowa kɛ amɛteŋ mɔ fɛɛ mɔ wie ‘seshi’ ko he. ‘Seshi’ nɛɛ baajɛ amɛweku lɛ mli, ni Yehowa wo shi akɛ, kɛtsɔ nakai ‘seshi’ lɛ nɔ lɛ, abaajɔɔ mɛi ni jɛ jeŋmaji fɛɛ amli. (1 Mose 22:18; 26:4; 28:14) Nyɔŋmɔ wo amɛ shi hu akɛ, amɛseshi lɛ baatsɔ maŋ wulu, ni amɛbaahi Shiwoo Shikpɔŋ fɛfɛo ko nɔ. (1 Mose 15:5-7) Akɛni Abraham, Isak, kɛ Yakob le akɛ Yehowa shiwoi lɛ baaba mli hewɔ lɛ, yɛ amɛjwɛŋmɔ mli lɛ, etamɔ nɔ ni amɛseshi lɛ eyashɛ nakai shikpɔŋ lɛ nɔ momo. Anɔkwa, kɛjɛ be ni Adam kɛ Hawa fee esha lɛ nɔ kɛbaa nɛɛ, Yehowa eye ebua etsuji anɔkwafoi ni amɛnu bɔ ni adesai baafee aye emuu ekoŋŋ lɛ shishi.\n8. Mɛni ye ebua Abraham ni ená hemɔkɛyeli ni mli wa, ni ebo Yehowa toi lɛ?\n8 Akɛni Abraham hemɔkɛyeli lɛ mli wa hewɔ lɛ, ebo Yehowa toi yɛ shihilɛi ni jaraa po amli. Abraham kɛ Nyɔŋmɔ tsuji anɔkwafoi krokomɛi fee nibii ni Yehowa ewo he shi lɛ ahe mfoniri, eyɛ mli akɛ nibii nɛɛ baaa mli yɛ amɛwala beiaŋ. Biblia lɛ kɛɔ akɛ: “Amɛna [shiwoi lɛ amlibaa lɛ] yɛ shɔŋŋ ni amɛkɛ miishɛɛ kpɛlɛ nɔ.” (Kanemɔ Hebribii 11:8-13.) Abraham le akɛ, Yehowa yeɔ eshiwoi anɔ be fɛɛ be, no hewɔ lɛ, ená nɔmimaa akɛ nibii fɛɛ ni Yehowa ewo he shi akɛ ebaafee wɔsɛɛ lɛ baaba mli.\nMɛi ni hi shi yɛ blema lɛ kpa be ni Nyɔŋmɔ Maŋtsɛyeli lɛ baaye shikpɔŋ lɛ nɔ kɛya naanɔ lɛ gbɛ\n9. Mɛɛ gbɛ nɔ hemɔkɛyeli ni Abraham yɔɔ yɛ Nyɔŋmɔ shiwoi amli lɛ ye ebua lɛ?\n9 Abraham he Yehowa shiwoi lɛ eye, no hewɔ lɛ, efee nɔ fɛɛ nɔ ni Yehowa kɛɛ lɛ akɛ efee lɛ. Akɛ nɔkwɛmɔnɔ lɛ, eshi Ur maŋtiase lɛ, he ni eshĩa yɔɔ lɛ, ni ewala gbii abɔ fɛɛ lɛ, ehiii maŋ ko mli etsɛɛɛ. Efee nakai, ejaakɛ ele akɛ maji ni bɔle lɛ lɛ fɛɛ anɔyelɔi lɛ sɔmɔɔɔ Yehowa, ni no hewɔ lɛ, amɛhiŋ shi kɛyaŋ naanɔ. (Yoshua 24:2) Moŋ lɛ, ekwɛ be ni Nyɔŋmɔ Maŋtsɛyeli lɛ baaye shikpɔŋ lɛ nɔ kɛya naanɔ lɛ gbɛ. Maŋtsɛyeli nɛɛ ji “maŋ ni yɔɔ faneshii diɛŋtsɛ ní ehe ŋaatolɔ kɛ emalɔ ji Nyɔŋmɔ lɛ.” (Hebribii 11:10) Habel, Henok, Noa, Abraham, kɛ Nyɔŋmɔ tsuji anɔkwafoi krokomɛi he gbohiiashitee lɛ amɛye. Be fɛɛ be ni anɔkwafoi nɛɛ baasusu bɔ ni shikpɔŋ lɛ nɔ baafee fɛo ní amɛhi nɔ kɛya naanɔ lɛ he lɛ, ehãa hemɔkɛyeli ni amɛyɔɔ yɛ Yehowa mli lɛ mli waa.—Kanemɔ Hebribii 11:15, 16.\n10. Mɛni hewɔ ehi akɛ Sara kpa nibii ni baaba wɔsɛɛ lɛ gbɛ lɛ?\n10 Abraham ŋa Sara, ná hemɔkɛyeli ni mli wa yɛ Yehowa shiwoi amli. Yehowa kɛɛ Abraham akɛ: “Majɔɔ [Sara], ni maŋɔ binuu hu kɛaajɛ emli mahão; ni majɔɔ lɛ, ni eeetsɔ jeŋmaji anyɛ, ni maji anɔ maŋtsɛmɛi aaajɛ emli aba.” (1 Mose 17:16) Shiwoo nɛɛ hewɔ lɛ, be ni Sara ye afii 90 ni loloolo lɛ ebɛ bi po lɛ, ená nɔmimaa akɛ wɔsɛɛ ko lɛ, ebaafɔ. Eeenyɛ efee po akɛ, Sara fee ebii lɛ ahe mfoniri akɛ amɛbatsɔ maŋ wulu. (Hebribii 11:11, 12) Yehowa shiwoo lɛ ba mli, ni Sara fɔ Isak. Naakpɛɛ nii ni Yehowa fee nɛɛ hã Sara ná nɔmimaa akɛ, Yehowa shiwoi ni eshwɛ lɛ hu baaba mli. Wɔ hu kɛ́ wɔfee nibii kpakpai ni Yehowa ewo shi akɛ ebaahã wɔ lɛ ahe mfoniri lɛ, hemɔkɛyeli ni wɔyɔɔ yɛ emli lɛ mli baawa.\nETEE NƆ ESUSU JUROMƆNƆ LƐ HE\n11, 12. Mɛni hã Mose basumɔ Yehowa waa?\n11 Mose hu ná hemɔkɛyeli yɛ Yehowa shiwoi amli. Abu lɛ akɛ Ejipt maŋtsɛ lɛ bi. Shi akɛni esumɔɔ Yehowa fe nɔ fɛɛ nɔ hewɔ lɛ, ekpoo hegbɛ kɛ heloonaa nibii ni kulɛ ebaanyɛ ená yɛ Ejipt lɛ. Efɔlɔi ni ji Hebribii lɛ tsɔɔ lɛ Yehowa he nii, ni amɛhã ele hu akɛ, Yehowa ewo shi akɛ ebaajie Hebribii lɛ yɛ nyɔŋyeli mli, ní ehã amɛ Shiwoo Shikpɔŋ lɛ. (1 Mose 13:14, 15; 2 Mose 2:5-10) Mose tee nɔ efee shiwoi nɛɛ ahe mfoniri, ni no hã ebasumɔ Yehowa waa.\n12 Biblia lɛ kɛɔ wɔ akɛ: “Hemɔkɛyeli hewɔ be ni Mose da lɛ, ekpoo akɛ eeehã atsɛ lɛ Farao biyoo lɛ bi lɛ, ni ehala akɛ afee lɛ kɛ Nyɔŋmɔ webii lɛ niseniianii moŋ fe nɔ ni eeeye esha mli ŋɔɔmɔ be kukuoo ko lɛ, ejaakɛ ebu Kristo lɛ ahorabɔɔ lɛ akɛ ninámɔ kpele fe Ejipt jwetrii lɛ, ejaakɛ ekwɛ juromɔnɔ lɛ ní enine baashɛ nɔ lɛ waa.”—Hebribii 11:24-26.\n13. Mɛni hewɔ ehi akɛ Mose tee nɔ esusu Yehowa shiwoi lɛ ahe lɛ?\n13 Ekã shi faŋŋ akɛ, Mose susu Yehowa shiwoo akɛ ebaajie Hebribii lɛ yɛ nyɔŋyeli mli lɛ he waa. Taakɛ eji yɛ Yehowa tsuji krokomɛi agbɛfaŋ lɛ, Mose le akɛ Yehowa baahã adesai aye amɛhe kɛjɛ gbele mli. (Hiob 14:14, 15; Hebribii 11:17-19) No hewɔ lɛ, Mose na akɛ Yehowa sumɔɔ adesai. Enɛ hã esumɔ Yehowa waa, ni hemɔkɛyeli ni eyɔɔ yɛ Yehowa mli lɛ hu mli bawa. No ye ebua lɛ ni etee nɔ esɔmɔ Yehowa ewala gbii abɔ fɛɛ. (5 Mose 6:4, 5) Be ni Farao kɛɛ lɛ akɛ ebaagbe lɛ po lɛ, esheee gbeyei, ejaakɛ ele akɛ wɔsɛɛ lɛ, Yehowa baajuro lɛ.—2 Mose 10:28, 29.\nFEEMƆ NIBII NI NYƆŊMƆ MAŊTSƐYELI LƐ BAAFEE LƐ AHE MFONIRI\nAni obaanyɛ ofee ohe mfoniri ni ootsu nibii ni Yehowa ewo shi akɛ obaatsu lɛ? (Kwɛmɔ kuku 15)\n14. Mɛɛ susumɔi ni ejaaa mɛi komɛi hiɛ?\n14 Mɛi babaoo feɔ nibii ni nyɛŋ aba mli kɔkɔɔkɔ ahe mfoniri yɛ amɛjwɛŋmɔŋ. Akɛ nɔkwɛmɔnɔ lɛ, mɛi komɛi ni miiye ohia futaa lɛ feɔ amɛhe mfoniri ní amɛná nii kpɔtɔɔ ní nɔ ko nɔ ko haooo amɛ. Shi Biblia lɛ hãa wɔleɔ akɛ, ja Satan ekpa je lɛ nɔ yeli dani “tɔlɛ kɛ yakayakanii” sɛɛ baafo. (Lala 90:10) Mɛi komɛi hu susuɔ akɛ adesa nɔyeli ko baanyɛ atsu je lɛŋ naagbai ahe nii. Shi Biblia lɛ hãa wɔleɔ akɛ, Nyɔŋmɔ nɔyeli lɛ pɛ baanyɛ atsu je lɛŋ naagbai ahe nii. (Daniel 2:44) Ni mɛi babaoo hu susuɔ akɛ Nyɔŋmɔ kpãtãŋ jeŋ fɔŋ nɛɛ hiɛ kɔkɔɔkɔ. Shi Biblia lɛ kɛɔ akɛ, Nyɔŋmɔ baakpãtã jeŋ fɔŋ nɛɛ hiɛ. (Zefania 1:18; 1 Yohane 2:15-17) Mɛi ni hiɛ kã nibii ni kɛ Yehowa wiemɔ lɛ kpãaa gbee lɛ anɔ lɛ anine baanyɛ shi.\n15. (a) Mɛni hewɔ ehi akɛ wɔbaafee nibii ni Nyɔŋmɔ ewo he shi lɛ ahe mfoniri lɛ? (b) Mɛni obaasumɔ ni ofee yɛ jeŋ hee lɛ mli?\n15 Yehowa ewo wɔ shi akɛ ebaaduro wɔ nibii kpakpai wɔsɛɛ. Kɛ́ wɔsusu shiwoi nɛɛ ahe lɛ, wɔmii baashɛ wɔhe waa, ni no baawaje wɔ koni wɔya nɔ wɔsɔmɔ lɛ. Kɛ́ ohiɛnɔkamɔ ji obaaya ŋwɛi jio, obaahi shikpɔŋ lɛ nɔ jio lɛ, feemɔ ohe mfoniri ni ootsu nitsumɔ ni Yehowa ewo shi akɛ obaatsu lɛ. Kɛ́ ohiɛnɔkamɔ ji akɛ obaahi shi kɛya naanɔ yɛ shikpɔŋ lɛ nɔ lɛ, feemɔ shihilɛ ni nyiɛ sɛɛ nɛɛ he mfoniri okwɛ: Naa bo ni ofata onanemɛi ahe kɛmiisaa shikpɔŋ lɛ nɔ fɛfɛo. Mɛi ni kwɛɔ nitsumɔ lɛ nɔ lɛ susuɔ nyɛhe. Ni mɛi fɛɛ ni kɛ bo yɔɔ lɛ sumɔɔ Yehowa tamɔ bɔ ni bo hu osumɔɔ lɛ lɛ nɔŋŋ. Oyɛ gbɔmɔtsoŋ hewalɛ, ni nɔ ko nɔ ko haooo bo. Omli efili bo ejaakɛ okɛ onyɛmɔi kɛ ohesai miiwa mɛi krokomɛi, ni okɛmiiwo Yehowa hiɛ nyam. Ekolɛ, ooye oobua mɛi ni atee amɛ shi lɛ koni amɛbale Yehowa. (Yohane 17:3; Bɔfoi 24:15) Kɛ́ ofee nibii nɛɛ ahe mfoniri lɛ, jeee la olaa lɛ, ejaakɛ Biblia lɛ ewie akɛ, wɔsɛɛ lɛ, nibii nɛɛ fɛɛ baaba mli.—Yesaia 11:9; 25:8; 33:24; 35:5-7; 65:22.\nGBAA MƐI KROKOMƐI OHIƐNƆKAMƆ LƐ\n16, 17. Mɛni hewɔ ehi akɛ wɔɔgba mɛi krokomɛi nibii ni Yehowa ewo shi akɛ ekɛbaahã wɔ lɛ?\n16 Kɛ́ wɔgba wɔnyɛmimɛi Kristofoi lɛ nibii ni wɔbaasumɔ ni wɔfee yɛ jeŋ hee lɛ mli lɛ, no baaye abua wɔ fɛɛ ni wɔnyɛ wɔfee bɔ ni shihilɛ baaji yɛ jɛmɛ lɛ he mfoniri jogbaŋŋ. Eyɛ mli akɛ wɔleee nɔ tuuntu ni wɔteŋ mɔ fɛɛ mɔ baafee yɛ jɛmɛ moŋ, shi sanegbaa ni tamɔ nakai lɛ hãa anaa akɛ wɔheɔ Yehowa shiwoi lɛ wɔyeɔ. Taakɛ bɔ ni bɔfo Paulo kɛ nyɛmimɛi ni yɔɔ Roma lɛ wowoo amɛhe hewalɛ lɛ, kɛ́ wɔgba mɛi krokomɛi wɔhiɛnɔkamɔ lɛ, wɔwowoɔ wɔhe hewalɛ koni wɔya nɔ wɔsɔmɔ Yehowa kɛ́ wɔyaje shihilɛi ni jaraa amli.—Romabii 1:11, 12.\n17 Kɛ́ osusu nibii ni Yehowa ewo he shi lɛ ahe lɛ, osusuŋ onaagbai lɛ ahe tsɔ. Be ko lɛ, Petro fee yeyeeye, ni ebi Yesu akɛ: “Naa! Wɔshi nibii fɛɛ ni wɔbanyiɛ osɛɛ; belɛ mɛni wɔbaaná?” Hetoo ni Yesu hã Petro lɛ hãa wɔnaa akɛ, no mli lɛ eetao ni lɛ kɛ kaselɔi krokomɛi ni fata ehe lɛ asusu nibii kpakpai ni amɛbaafee wɔsɛɛ lɛ he. Ekɛɛ amɛ akɛ: “Be mli ni gbɔmɔ Bi lɛ ta enunyam maŋtsɛ sɛi lɛ nɔ lɛ, nyɛ mɛi ni nyɛnyiɛ misɛɛ nɛɛ, nyɛ hu nyɛbaatara maŋtsɛ sɛii nyɔŋma kɛ enyɔ nɔ, ni nyɛkojo Israel wekui nyɔŋma kɛ enyɔ lɛ. Ni mɔ fɛɛ mɔ ni eshi shĩai loo nyɛmimɛi hii loo nyɛmimɛi yei loo tsɛ loo nyɛ loo bii loo ŋmɔji yɛ migbɛ́i lɛ hewɔ lɛ, abaato lɛ najiaŋ toi oha, ni ebaaná naanɔ wala.” (Mateo 19:27-29) No hewɔ lɛ, Petro kɛ kaselɔi krokomɛi lɛ nyɛ amɛfee amɛhe mfoniri ní amɛkɛ Yesu miiye nɔ yɛ ŋwɛi, ní amɛmiiye amɛmiibua adesai ni boɔ Nyɔŋmɔ toi lɛ ni amɛye emuu.\n18. Mɛni hewɔ ehi akɛ wɔbaasusu be ni Nyɔŋmɔ baahã eshiwoi fɛɛ aba mli lɛ he lɛ?\n18 Nikasemɔ nɛɛ ehã wɔna nɔ ni ye ebua Yehowa tsuji ni hi shi yɛ blema lɛ koni amɛná hemɔkɛyeli ni mli wa. Habel fee nibii kpakpai ni Yehowa ewo shi akɛ ebaafee wɔsɛɛ lɛ ahe mfoniri, ni enɛ hã ená Yehowa mli hemɔkɛyeli. Hemɔkɛyeli nɛɛ ye ebua lɛ ni enyɛ efee nibii ni Yehowa sumɔɔ. Abraham fee be ni Yehowa shiwoo ni kɔɔ ‘seshi’ lɛ he lɛ baaba mli lɛ he mfoniri. (1 Mose 3:15) Enɛ hewɔ lɛ, ebo Yehowa toi yɛ shihilɛi ni jaraa po amli. Mose susu juromɔnɔ ni Yehowa ewo shi akɛ ekɛbaajuro lɛ lɛ he, ni enɛ hã esumɔ Yehowa ni eye lɛ anɔkwa. (Hebribii 11:26) Kɛ́ wɔfee be ni Yehowa baahã nibii fɛɛ ni ewo he shi lɛ aba mli lɛ he mfoniri lɛ, hemɔkɛyeli kɛ suɔmɔ ni wɔyɔɔ kɛhã lɛ lɛ mli baawa waa. Nikasemɔ ni nyiɛ sɛɛ lɛ baatsɔɔ wɔ gbɛ kroko ni wɔbaanyɛ wɔkɛ nyɛmɔ ni wɔkɛfeɔ nibii ahe mfoniri lɛ atsu nii.\n“Amɛna” nibii ni awo he shi lɛ: Abraham kɛ mɛi krokomɛi fee nibii ni Yehowa ewo he shi lɛ ahe mfoniri. Amɛsusu shiwoi nɛɛ ahe jogbaŋŋ, ni no hã amɛná nɔmimaa akɛ fɛɛ baaba mli, taakɛ Yehowa ewie lɛ pɛpɛɛpɛ. Wɔ hu wɔbaanyɛ wɔfee nibii srɔtoi ni wɔbaafee kɛ́ Yesu bɔi shikpɔŋ nɔ yeli akɛ Yehowa Maŋtsɛyeli lɛ nɔ Maŋtsɛ lɛ ahe mfoniri\nKɛ́ wɔheɔ Nyɔŋmɔ kɛ eshiwoi lɛ wɔyeɔ lɛ, no tsɔɔ akɛ, wɔyɛ nɔmimaa akɛ nibii ni Nyɔŋmɔ ewo he shi lɛ baaba mli, eyɛ mli akɛ wɔnako kɛ wɔhiŋmɛii. Wɔyiŋ efeee wɔ kɔshikɔshi yɛ Nyɔŋmɔ shiwoi lɛ ekome folo po he\nKwɛmɔ Ohe nɔ Jogbaŋŋ—Satan Miitao Bo Emi!\nObaanyɛ Owu Oshi Satan—Ni Oye Enɔ Kunim!\nKasemɔ Mɔ ni Ewo Naanɔ Wala he Shi Lɛ\nNɔ Hewɔ ni Shwiemɔ Gbɛjianɔtoo lɛ Tsɔɔ Suɔmɔ\nNiŋmaa Woji ni afee yɛ henɔi srɔtoi amli ni obaanyɛ oŋɔ eko\nTswaa Ni Obo Toi Nibii ni atswaa aboɔ toi lɛ henɔi srɔtoi ni obaanyɛ oŋɔ eko\nBUU-MƆƆ—NIKASEMƆ NƆ May 2015


Baiblo Mi Sanehi Yohane Baptisi Yesu - Yehowa Odasefoli Internet Nítsumi He\nHYƐ lahuɛ ɔ nɛ ma nɛ e ba ma nyumu ɔ yi kpɛti ɔ. Yesu ji nyumu ɔ nɛ. Amlɔ nɛ ɔ, e ye maa pee jeha 30. Nɛ nyumu ɔ nɛ piɛɛ e he ɔ ji Yohane. Wa kase e he ní bɔɔ momo. O kai benɛ Maria ya slaa e wekuno nɛ ji Elizabet, nɛ bimwɔyo ɔ nɛ ngɛ Elizabet mi mi ɔ tu kɛ bua jɔmi ɔ lo? Yohane ji jamɛ a bimwɔyo ɔ nɛ́ a fɔ we lɛ lolo ɔ nɛ. Se amlɔ nɛ ɔ, mɛni Yohane kɛ Yesu ngɛ pee?\nPiɔ nɛ ɔ pɛ nɛ Yohane ngɔ Yesu kɛ wo Yordan Pa a mi. Ja ji bɔnɛ a baptisii nɔ. A ngɔɔ lɛ kɛ woɔ nyu ɔ mi, kɛkɛ a wo e nɔ ekohu. Akɛnɛ enɛ ɔ ji nɔ́ nɛ Yohane peeɔ nihi heje ɔ, a tsɛɛ lɛ ke Yohane Baptisilɔ ɔ. Se mɛni heje Yohane baptisi Yesu ɔ?\nYohane baptisi Yesu ejakaa Yesu ba de lɛ ke e baptisi lɛ. Yohane baptisii nihi nɛ a pia a he ngɛ ní yayamihi nɛ a pee ɔ he. Se anɛ Yesu pee yayami ko nɛ́ e sa kaa e pia e he ngɛ he lo? Dɛbi, Yesu pee we yayami ko ejakaa e ji Mawu Bi nɛ je hiɔwe. Lɔɔ he ɔ, e de Yohane nɛ e baptisi lɛ ngɛ yi mi tomi kpa ko he. Ha nɛ waa hyɛ jamɛ a yi mi tomi ɔ.\nLoko Yesu maa ba Yohane ngɔ ngɛ hiɛ ɔ, kapitɛ ji lɛ. Kapitɛ ji nɔ nɛ ngɔɔ tso kɛ peeɔ níhi kaa okplɔɔ kɛ sɛhi, kɛ ní kpahi. Maria huno nɛ ji Yosef ji kapitɛ, nɛ e tsɔɔ Yesu kapitɛ nítsumi ɔ. Se Yehowa tsɔ we e Bi ɔ kɛ́ ba zugba a nɔ nɛ e ba pee kapitɛ. E ngɛ nítsumi pɔtɛɛ ha Yesu, nɛ be ɔ su nɛ e maa je nítsumi nɛ ɔ sisi. Lɔɔ he ɔ, Yesu de Yohane kaa e baptisi lɛ konɛ e kɛ tsɔɔ kaa amlɔ nɛ ɔ, e ba nɛ́ e ba pee e Tsɛ ɔ suɔmi nya ní. Anɛ Mawu bua jɔ enɛ ɔ he lo?\nEe, Mawu bua jɔ he, ejakaa benɛ Yesu je kpo ngɛ nyu ɔ mi ɔ, gbi ko je hiɔwe de ke: ‘Ye Bi nɛ i suɔ ji nɛ ɔ nɛ.’ Jehanɛ ɔ, e pee kaa nɔ́ nɛ hiɔwe nya bli nɛ lahuɛ nɛ ɔ ma nɛ e ba ma Yesu yi kpɛti. Se pi lahuɛ nitsɛnitsɛ. E je eko kɛkɛ. E ji Mawu mumi klɔuklɔu ɔ.\nAmlɔ nɛ ɔ, Yesu ngɛ níhi fuu nɛ e ma susu he, lɔɔ he ɔ, e ho he ko banee ya ligbi 40. Satan ya e ngɔ ngɛ lejɛ ɔ. Nɛ Satan ka si etɛ sɔuu kaa e ma ha Yesu nɛ e pee nɔ́ ko kɛ tɔ̃ Mawu mlaa a nɔ. Se Yesu kua ja peemi.\nLɔɔ se ɔ, Yesu kpale e se nɛ e kɛ nyumuhi komɛ ya kpe. Pee se ɔ, a ba plɛ e kekle se nyɛɛli aloo kaseli. A kpɛti ní komɛ a biɛhi ji Andrea, Petro (nɛ a tsɛɛ lɛ hu ke Simon), Filipo kɛ Natanael (nɛ e biɛ kpa hu ji Bartolomeo). Yesu kɛ e kaseli ehe nɛ ɔmɛ pue Galilea kpo ɔ mi blɔ. Benɛ a su Galilea a, a ya to si ngɛ Natanael ma mi nɛ ji Kana. Yesu ya yo kpeemi ngua ko sisi, nɛ lejɛ ɔ e pee e kekle nyakpɛ ní ngɛ. O le nɔ́ nɛ e pee lo? E ha nɛ nyu plɛ pee wai.\nMɛnɔmɛ ji nyumuhi enyɔ nɛ a ngɛ foni ɔ mi ɔ?\nKɛ a baptisii nɔ kɛɛ?\nMɛnɔmɛ Yohane pɔɔ mɛ baptisimi?\nMɛni yi mi tomi pɔtɛɛ heje nɛ Yesu de Yohane kaa e baptisi lɛ ngɛ ɔ?\nMɛni blɔ nɔ Mawu tsɔɔ ngɛ kaa e bua jɔ Yesu baptisimi ɔ he?\nMɛni ba benɛ Yesu ya hi he ko banee ligbi 40?\nMɛnɔmɛ ji Yesu kekleekle se nyɛɛli aloo kaseli komɛ, nɛ mɛni ji kekleekle nyakpɛ ní nɛ e pee?\nKane Mateo 3:13-17.\nMɛni nɔhyɛ nɔ́ Yesu pee kɛ fɔ si ha e kaseli ɔmɛ a baptisimi? (La 40:7, 8; Mat. 28:19, 20; Luka 3:21, 22)\nKane Mateo 4:1-11.\nMɛni blɔ nɔ bɔnɛ Yesu ngɔ Ngmami ɔmɛ kɛ tsu ní kɛ he bemi ɔ woɔ wɔ he wami ngɛ konɛ waa kase Baiblo ɔ daa? (Mat. 4:5-7; 2 Pet. 3:17, 18; 1 Yoh. 4:1)\nKane Yohane 1:29-51.\nMɛnɔ nɔ Yohane Baptisilɔ ɔ gbla e kaseli ɔmɛ a juɛmi kɛ ya, nɛ mɛni blɔ nɔ wa ma nyɛ maa kase lɛ mwɔnɛ ɔ? (Yoh. 1:29, 35, 36; 3:30; Mat. 23:10)\nKane Yohane 2:1-12.\nMɛni blɔ nɔ nyakpɛ ní nɛ Yesu pee kekleekle ɔ tsɔɔ kaa Yehowa ngɔɔ ní kpakpahi kɛ haa e sɔmɔli? (Yoh. 2:9, 10; La 84:11; Yak. 1:17)\nYesu ha nɛ e nyɛ ɔ nu sisi kaa e Tsɛ nɛ ngɛ hiɔwe ɔ nɛ e maa tsɔɔ lɛ nɔ́ nɛ e pee, se pi lɛ.